Najveći pad kineskog automobilskog tržišta u poslednjih 7 godina - Auto Republika\nProdaja automobila u Kini je pala na najniži nivo u poslednjih sedam godina, što izaziva zabrinutost da bi najveće svetsko tržište moglo da „steže kaiš“ po prvi put u poslednjih nekoliko decenija. Pored svega ekonomski rast je usporen a trgovinski rat se zahuktava.\nProdaja vozila je pala za 11,6 odsto na 2,39 miliona jedinica prošlog meseca, koji je treći uzastopni sa negativnim trendom, saopštila je Kineska asocijacija proizvođača automobila (CAAM), navodeći usporen ekonomski rast, vraćanje dugova kroz prodaju imovine i strogu politiku protiv zagađivanja životne sredine, kao razloge za nagli pad.\nUsporavanje gigantskog automobilskog sektora sigurno izaziva zabrinutost u Pekingu. On je glavni pokretač ekonomije i važan pokazatelj koliko su kineski potrošači spremni da otvore svoje novčanike.\n„Automobilska industrija je bila pokretač kineskog ekonomskog rasta godinama unazad. Sada se zaustavlja“, rekao je Šu Haidong, zamenik generalnog sekretara CAAM-a. Vrhovno telo kineske automobilske industrije je saopštilo da se čak neće ostvariti ni sama po sebi „mršava“ prognoza za ovu godinu, mada bi tržište trebalo da izbegne takav pad. Analitičari su predvideli da bi moglo doći do smanjenja automobilskog tržišta ove godine, po prvi put od početka devedesetih godina prošlog veka.\nOvaj negativan trend sugeriše da bi kompanije poput Volkswagen grupe i Toyote Motor mogle da se suoče sa velikim teškoćama, jer su gotovo sve karte bacile na kinesko tržište kao zamajac rasta prodaje.\nTakođe se uvećava efekat trgovinskog rata, jer su automobili među artiklima koji su najsnažnije pogođeni carinama. CAAM je prošlog meseca saopštio da je na prodaju uticala usporena ekonomija i rastuće posledice trgovinskog rata.\nKineska ekonomska nesigurnost se ogleda i u padu domaće berze i industrijskog sektora koji je po prvi put doživeo negativan trend nakon višegodišnje ekspanzije. Međunarodni monetarni fond je takođe redukovao prognoze vezane za rast kineske ekonomije za sledeću godinu na 6,2 sa 6,4 odsto.\nPeking, koji je zabrinut zbog novonastale situacije, već je preduzeo mere da bi uspostavio likvidnost tržišta.\nPad prodaje automobila u septembru dolazi nakon „minusa“ od 3,8 odsto u avgustu i 4,0 odsto u julu. U junu je zabeležen rast od 4,8 odsto.\nSeptembarski pad je najveći još od sunovrata od 26,4 odsto januara 2012., što je bila delimično posledica što je u to vreme slavljena Kineska nova godina.\nŠto se tiče prvih devet meseci ove godine, ukupna prodaja vozila u najmnogoljudnijoj zemlji sveta je iznosila 20,49 miliona, što je 1,5 odsto više u odnosu na isti period prošle godine.\nŠu iz CAAM-a je rekao da ipak neće biti ostvarena prethodna prognoza asocijacije, koja je podrazumevala rast od 3 odsto. I prošle godine je napredak bio identičan, ali je nakon „plusa“ od 13,7 odsto 2016. počelo da dolazi do značajnog pada.\nOvo je i problem za mnogobrojne dilere automobila u Kini, koji osećaju spomenuto „zatezanje kaiša“ i apeluju na vlasti da revitalizuju rast.\nJale Žang, šef konsultantske firme iz Šangaja, Automotive Foresight, rekao je da ukoliko se prodaja smanji ove godine, to će biti „istorijski momenat“ za industriju.\n„Više je nego alarmantna situacija, koja čak izaziva paniku među nekim proizvođačima i snabdevačima. Razlog tome je što je tržište u neprestanom porastu već više od 20 godina a te kompanije kreiraju planove bazirane na rastu“, rekao je on. „Oni ne znaju šta da rade i zabrinuti su za opstanak.“\nGeneral Motors, jedan od najuspešnijih globalnih proizvođača u Kini decenijama, saopštio je u toku ovog meseca da je septembarska prodaja pala za značajnih 14,9 odsto u odnosu na prethodnu godinu. VW grupa je takođe izdala saopštenje da je prodaja konglomerata u Kini pala prošlog meseca za 10,5 odsto.\nFord Motor, koji se muči da stabilizuje prodaju na kineskom tržištu, u petak je saopštio da je septembarska prodaja „plavog ovala“ u Kini pala za 43 odsto.\nKineski ekonomski problemi na širem planu su doveli do smanjivanja potražnje za automobilima u manjim kineskim gradovima, koji su do sada bili pokretač rasta nacionalne automobilske industrije.\nŽang iz Automotive Foresighta je rekao da nekoliko zajedničkih faktora utiče na to, uključujući visoke cene goriva ove godine, što je usporilo rast u gradovima „nižeg nivoa“.\nTakođe, industrija se suočava sa restruktuiranjem, jer promena starih pravila koja egzistiraju decenijama, podrazumeva da će se stranim proizvođačima dozvoliti da poseduju većinski udeo u lokalnim zajedničkim poduhvatima. BMW je u četvrtak saopštio da će preuzeti kontrolu nad svojim glavnim zajedničkim projektom u Kini, kroz ugovor vredan 4,2 milijarde dolara.\nPromena perspektive automobilske industrije će, čini se, jasno razdvojiti dobitnike i gubitnike na tržištu, što će definitivno označiti kraj „zlatnih godina“ rasta, gde je većina igrača imala zagarantovan profi.\nMeđu markama koje se u najvećoj meri muče u Kini su Peugeot, Hyundai, Kia, Ford i Honda.\nProdaja vozila sa alternativnim pogonskim sistemima, kategorija koja se sastoji od električnih i „plug-in“ hibridnih modela je ostala jaka, sa porastom od 54,8 odsto u septembru, nešto više u odnosu na mesec ranije. To je prodaju „ekološki podobnih“ vozila u prvih devet meseci dovelo do brojke od 721.000 jedinica, što je 81,1 odsto više u odnosu na isti period prethodne godine.\ntags: izdvojeno joint venture kina kinesko automobilsko tržište trgovinski rat\nprevious Tri Audijeva službenika pod istragom zbog falsifikovanja dokumenata\nnext Analiza: Ko je lider a ko kaska u Evropi na planu elektrifikovanih vozila?\nOvo nije prolazni, kratkotrajni trend. Naprotiv, prelice se na citav svet.\nHyundai i Kia ponovo ispaštaju zbog nemorala u Americi\n28/11/2020 - 09:28\nKorona šalje Datsun u istoriju


UEFA nema snage da se odupre, već sutra na stolu nova, nikad viđena Liga šampiona, ovo su pravila! - Infobrif\nObjavljeno 18.03.2019. u 10:17 poslednja izmena 18.03.2019. u 10:19\nIako postoji ugovor do 2024. sa UEFA kada je u pitanju Liga šampiona, vodeći klubovi ne odustaju. Oni žele promenu sistema takmičenja, ali i veći novac od prihova, pogotovo kada su TV prava u pitanju.\nOvu grupaciju predvodi prvi čovek Juventusa, Andrea Anjeli, koji je i prvi čovek udruženja najmoćnijih klubova Evrope, velikani traži promenu formata takmičenja, a prete izlaskom iz Lige šampiona, odnosno osnivanjem sopstvene Superlige.\nIako je za sutra zakazan „brejnstorming“ ideja, odnosno razmena gledišta, nema sumnje da bi sastanak trebalo da učvrsti predloge klubova, da se Liga šampiona što više zatvori za bogate, da se naprave takozvane „Super grupe“ iz kojih će se ispadati na osnovu plasmana. Uz Barselonu, Real, Juve i Bajern, sastanku će prisustvovati šest vodećih klubova PL, plus Njukasl, Lester i Everton koji su zainteresovani, jer se priča da bi Liga šampiona imala i nižu diviziju kroz koju bi moglo da se dočeša elitnih grupa.\nKonačan predlog još nije oformljen, ali mediji pišu da bi od 2022. trebalo očekivati velike promene, počev od one da će se igrati vikendom zbog veće gledanosti i više novca, što bi jasno itekako uticalo na nacionalna takmičenja.\nNo, kako rekosmo, UEFA nema puno izbora, jasno je da bi odvajanje najbogatijih klubova i stvaranje dve Superlige, prve i druge, praktično bio tektonski poremećaj u fudbalu i da bi Liga šampiona bila ugašena u ovom formatu, tačnije da bi sponzori otišli za najvećim klubovima i igračima.\nKlubovi se protive i FIFA ideji,baš kao i UEFA o Mundijalu za klubove, jednom u četiri godine jer to smatraju nepotrebnim najviše iz razloga što bi FIFA zadržala lavovski deo novca.\nSakašvili: Uopšte nije upitno da li će Putin napasti, već je samo pitanje gde će to biti\nCiklon ostavio za sobom zastrašujuće prizore, više od 100 mrtvih, grad neprepoznatljiv (VIDEO)\nLSL – Iznenađenje na otvaranju Linglong Superlige, debitant odneo bodova sa…


Hronika - datum: 2018-01-23 APELACIONI SUD ODBIO ŽALBU VUČIĆA DŽIKNIĆA, OPTUŽENOG ZA UBISTVO TASTA BOŽIDARA ASANOVIĆA Do daljeg ostaje u pritvoru\nApelacioni sud odbio je žalbu na rješenje o produženju pritvora Vučiću Džikniću, koji je sredinom novembra 2015. godine u Čanju sa nekoliko hitaca ispaljenih iz automatske puške usmrtio svog tasta Božidara Asanovića (72), a potom pokušao samoubistvo. Zločin se dogodio u vili Asanovića, a optuženi je pucao i u taštu Ivku i suprugu Olgu, sa kojom se razvodio. Nakon krvavog pira, Džiknić je pobjegao ka obližnjem hotelu, gde je pucao sebi u glavu.Policija ga je pronašla kod hotela „Zlatibor”, u blizini njegovog vozila, sa povredom od vatrenog oružja u predjelu glave. Žalbu na rješenje o produženju pritvora blagovremeno je izjavila branilac okrivljenog Ljubinka Mijajlović Stajić zbog, kako je navela, bitne povrede odredaba krivičnog postupka, pogrešno i nepotpuno utvrđenog činjeničnog stanja, povrede Krivičnog zakonika i povrede odredaba Ustava CG i čl.5 Evropske konvencije za zaštitu ljudskih prava i osnovnih sloboda. Ona je predložila da Apelacioni sud ukine to rješenje i vrati postupak na ponovno odlučivanje. Apelacioni sud je utvrdio da ne stoje žalbeni navodi i konstatovao da je prvostepeni sud pravilno utvrdio sve činjenice i okolnosti koje su u skladu sa stanjem u spisima predmeta, pa je osnovano produžio pritvor okrivljenom po pritvorskom osnovu.\nImajući u vidu da se okrivljeni tereti za djelo za koje je propisana kazna zatvora od najmanje deset godina, te posledica krivičnog djela i činjenicu da postoji opasnost od bjekstva, Apelacioni sud je utvrdio da je odluka o produženju pritvora opravdana.VJ.D.


Android revija » Epson Moverio BT-200 pametne AR naočare za igranje na Android platformi Epson Moverio BT-200 pametne AR naočare za igranje na Android platformi – Android revija\nEpson Moverio BT-200 pametne AR naočare za igranje na Android platformi\nEpson Moverio BT-200 naočari na Android platformi donose moćno iskustvo preklapanja fizičkog i digitalnog sveta putem transparentnog ekrana, senzora za pokrete glave, kamere i mnogih drugih karakteristika. Epson je predstavio drugu generaciju Moverio “pametnih” naočara sa novim karakteristikama koje će transformisati način na koji korisnici doživljavaju igre, video zabavu i svet oko sebe.\nTanke i lagane, Epson Moverio BT-200 naočari prikazuju sliku na oba oka preko sistema minijaturnih projekcionih sočiva baziranog na LCD tehnologiji i optičkog navođenja svetla sa obe strane naočara. Zanimljivi binokularni optički sistem Moverio platforme projektuje providne slojeve digitalnih sadržaja preko slike realnog sveta u centru vidnog polja koje ove naočari pokrivaju. Obezbeđujući neometan spoj fizičkog i digitalnog sveta, tehnologija Moverio BT-200 platforme omogućava korišćenje novih AR aplikacija kako za korisnike, tako i za firme iz komercijalnog sektora.\nMoverio BT-200 naočari projektuju virtuelnu stereoskopsku sliku odnosa strana 16:9 i ugla gledanja od 23 stepena. Panoramsko iskustvo gledanja (360 stepeni) je moguće kroz softver nezavisnog proizvođača koji koristi prednosti senzora za pokrete glave. Za optimalnu privatnost gledanja, Moveriov projekcioni sistem poseduje jedinstvene uglove za navođenje svetlosti koji sprečavaju da drugi ljudi vide projektovani sadržaj.\nKompaktne Moverio BT-200 naočari poseduju pregršt inovativnih funkcija za AR i digitalnu zabavu, uključujući\n– Svetao, transparentan displej rezolucije 960 x 540 piksela (qHD)\n– Senzore (žiroskop, akceleromertar i magnetni kompas) koji omogućavaju praćenje pokreta glave, za gejming i navigaciju bez korišćenja ruku\n– Prednja kamera snima slike i video i detektuje markere za AR aplikacije koje korisnicima daju relevantne informacije u vezi sa realnim svetom\n– Uređaj za upravljanje staje u ruku i baziran je na Android 4.0 platformi koja je otvorena za razvoj i koja korisnicima pruža veliki izbor AR aplikacija\n– Ugrađena Wi-Fi® konektivnost nudi bežično uživanje u video sadržajima dok opcioni bežični adapter obezbeđuje striming za HD video sadržaje sa drugih izvora koji poseduju HDMI konektivnost, kao što su DVD plejeri, set-top boksevi i mnogi drugi uređaji\n– Nativna podrška za MP4 format sa H.264 plus AAC kodiranje obezbeđuje reprodukciju video sadržaja u visokoj definiciji\n– Bluetooth 3.0 podrška obezbeđuje bežično povezivanje sa slušalicama, zvučnicima, tastaturama i drugim periferijama\n– Slot za MicroSD kartice podržava do 32GB eksterne memorije koja omogućava korisnicima da pogledaju i uživaju u sadržajima kao što su fotografije, video snimci i muzika, čak i kada bežični pristup nije moguć\n– Dolby® Digital Plus pruža potpuno audio iskustvo koje dopunjuje bogato vizuelno iskustvo\n” Epson Moverio BT-200 pametne naočari obezbeđuju korisnicima kristalno jasan video, kao i nova, neverovatna AR iskustva i relevantne informacije na osnovu ličnih interesovanja i potreba”, izjavio je Atsunari Tsuda, diektor sektora za proizvode za prikaz slike u kompaniji Epson. “Oslanjajući se Epsonovu vodeću poziciju u oblasti projekcione LCD tehnologije i proizvodnje uređaja za prikaz slike, Moverio BT-200 providni ekran i nove, moćne karakteristike obezbeđuju korisnicima da gledaju svet na nov način.”\n“Tehnologija Moveriove platforme može poslužiti kao osnova za kreiranje visoko efikasnih vizuelnih alata za komercijalnu upotrebu i vertikalna tržišta, uključujući trenige, logistiku, nauku, medicinu, bezbednost, edukaciju i puno toga”, izjavio je Tsuda. “Epson trenutno sarađuje sa najboljim organizacijama i partnerima za razvoj koji će ove aplikacije izneti na tržište.”\nEpson Moverio BT-200 pametne AR naočare za igranje na Android platformi was last modified: January 23rd, 2014 by Goran Aničić\nAR naočareEpsonEpson Moverio BT-200Moverio BT-200\nNVIDIA prikazala Tegra 4i referentni ‘brand’ telefon\nLenovo K900, S820, A390 i P780 svečani...


Policije Srbije i Nemačke o unapređenju saradnje\nVesti Autor:Beta23. jul. 201822:11 > 22:21\nMinistar unutrašnjih poslova Nebojša Stefanović i parlamentarni državni sekretar nemačkog Saveznog ministarstva unutrašnjih poslova Štefan Majer razgovarali su o unapređenu saradnje Srbije i Nemačke u oblasti unutrašnjih poslova, a posebno o pitanju ilegalnih migracija.\nStefanović je rekao da su razgovarali o pitanju ilegalnih migracija i tome kako da srpska granična policija bude efikasnija u zaustavljanju ilegalnih migranata. On je kazao da je pomoć nemačke policije, savezne kriminalističke policije i granične policije, bila značajna u prethodnom periodu, jer je pomogla srpskoj policiji da bude efikasnija i dodao da je Nemačka izrazila spremnost da pomaže Srbiji u obukama i tehničkom opremanju policije.\n„Nastavićemo da sarađujemo sa Nemačkom u smislu otkrivanja svih koji bi ilegalno da pređu Srbiju i potencijalno završe u Nemačkoj ili nekoj drugoj zemlji EU“, kazao je on i dodao da Nemačka može da računa na Srbiju kao na partnera.\nDodao je da je značajna i sarađa dve zemlje u oblasti borbe protiv trgovine narkotika, malim i lakim naoružanjem i suprotstavljanju svim oblicima terorizma i ekstremizma.\n„Za nas je važno da imamo Nemačku kao saveznika u svim vidovima borbe protiv organizovanog kriminala. Srbija i Nemačka su u prethodnom periodu učestovale u preko stotinu zajedničkih operacija“, rekao je Stefanović.\nMajer je zahvalio Srbiji na saradnji koja je uspostavljena 2015. godine u oblasti migracija i dodao da je optimističan da će saradnja biti produbljena.\n„Hvala srpskoj graničnoj policiji na sprečavanju ilegalnih migracija jer je Nemačka i dalje željena destinacija mnogih i cilj je da se zaustave i spreče te ilegalne migracije i krijumčarenje ljudi“, kazao je on.\nMajer je rekao da je ostvaren uspeh u borbi protiv krijumčarenja ljudi i oružjem, kao i da je uspostavljena dobra saradnja srpskih i nemačkih bezbednosnih snaga u borbi protiv organizovanog kriminala, a posebno u oblasti protiv narkotika. On je kazao da je Srbija za Nemačku važan i pouzdan partner i da Nemačka snažno podržava put Srbije ka Evropskoj uniji.\n„Želim ohrabriti Vladu Srbije u reformama, a opredeljenje Srbije je jasno i to je punopravno članstvo u EU“, izjavio je Majer.


RTCG - Radio Televizija Crne Gore - Nacionalni javni servis :: Svijet :: Šta je napadač na džamije radio na Balkanu?\nISTRAGA 16. 03. 2019. 06:46 >> 06:14 3\nŠta je napadač na džamije radio na Balkanu?\nBugarske vlasti saopštile su da istražuju motive boravka u Bugarskoj u novembru 2018. desničarskog ekstremiste koji je izveo napad na džamije na Novom Zelandu.\nOsumnjičeni napadač, 28-godišnji Australijanac Brenton Tarant koji je izveo teroristički napad na dvije džamije u mjestu Krajstčerč tokom molitve petkom, boravio je u Bugarskoj od 9. do 15. novembra 2018. godine, rekao je bugarski državni tužilac Sotir Cacarov.\nOtvorena je istraga da se utvrdi da li je njegova verzija da je želio da otkrije istorijska mjesta i proučava istoriju balkanskih zemalja ispravna, ili je on imao druge ciljeve, naveo je tužilac na konferenciji za novinare.\nBugarski ministar unutrašnjih poslova Mladen Marinov je dodao da je cilj istrage da se razjasne motivi boravka tog čovjeka i mogući kontakti sa drugim osobama.\nIstražitelji već imaju precizne informacije o toku njegovog boravka u Bugarskoj - on je stigao u Sofiju iz Dubaija 9. novembra, iznajmio je kola 10. novembra i obišao istorijske lokacije u deset bugarskih mjesta.\nOtputovao je iz Bugarske 15. novembra letom za Bukurešt, gdje je iznajmio kola da bi otišao u Mađarsku, naveo je tužilac.\nTo nije bilo prvi put da je taj Australijanac boravio u jugoistočnoj Evropi.\nPrema istim izvorima, on je kratko boravio na Balkanu od 28. do 30. decembra 2016. kada je autobusom putovao kroz Srbiju, Hrvatsku, Crnu Goru i Bosnu i Hercegovinu.\nBugarski zvaničnici su naveli da su za ovu istragu u kontaktu sa vlastima u SAD, Novom Zelandu, Australiji, Ujedinjenim Arapskim Emiratima, Srbiji i Crnoj Gori.\nGlavni osumnjičeni za napad u Krajstčerču, gdje je ubijeno 49 ljudi, objavio je dokumenta prema kojima je kao motiv za svoje djelovanje naveo da se bori protiv imigracije koja preplavljuje kulturu evropskih bijelih naroda.\nNeki elementi se pozivaju na epizode iz istorije Balkana i borbi protiv Otomanske imperije.\nEksplozija u Krajstčerču, ima povrijeđenih\nVrsta papagaja kakapo pred izumiranjem\nN. Zeland: Tarant se izjasnio da nije kriv\n14. 06. 2019. 1\nNapadaču iz Krajstčerča sudiće za terorizam\n12:39 Konsultativno saslušanje o položaju prosvjetnih radnika


Zakup aerodroma: “Mrtva trka” između Francuza i Arapa – Bankar.me\nApril 1, 2019 AVIO SAOBRAĆAJ, CRNA GORA, SVE VIJESTI Leave a comment\nUgovor o davanju u zakup crnogorskih aerodroma trebao je da se nađe na Vladi još početkom januara. Ipak, koncesioni akt je morao na popravni, kako bi se doradio i već sada je evidentno da ovaj posao neće biti završen u 2019. godini. Ipak, i pored činjenice da je kašnjenje uzelo maha, zainteresovanih kompanija, koje će dostaviti ponudu za zakup aerodroma u Podgorici i Tivtu je sve više. U tome prednjače Francuzi, ali i pojedine firme iz Ujedinjenih Arapskih Emirata.\nKako je potvrđeno Standardu iz više izvora, četiri francuske kompanije su spremne da dostave ponudu, a nije isključeno ni da neke od njih nastupe kao konzorcijum.\nNajveće interesovanje pokazao je francuski EGIS, koji upravlja sa 17 aerodroma na četiri kontinenta i ima više od 27 miliona putnika transferisanih sa aerodroma kojima upravljaju.\nPredstavnici ove kompanije, trebalo bi već ovog mjeseca da doputuju u Crnu Goru i sastanu se sa predstavnicima zvaničnih institucija, a sve u cilju provjere stanja u kojem se nalaze aerodromi u Podgorici i Tivtu.\nPored EGIS-a, i firma SNC Lavalin, je pokazala veliko interesovanje za naše aerodrome. Zanimljivo, predstavnici ove komapnije su još 2014. godine boravili u Crnoj Gori i pokazali spremnost da preuzmu crnogorske aerodrome.\nKompanije Vinči i ADP su već prisutne u regionu, tačnije u Beogradu i Zagrebu gdje upravljaju aerodromima “Nikola Tesla” i “Franjo Tuđman”, te se i od njih očekuje ponuda za zakup.\nNajveći konkurent, kako sada stvari stoje biće im, prema saznanjima portala Standard, “Investment Corporation of Dubai (ICD)”, kompanija koja je već prisutna u Crnoj Gori. Vlasnik su luksuznog turističkog rizorta Porto Montenegro.\nDa ICD planira investicije u oblasti avio saobraćaja, potvrdili su i nedavnok kupovinom 25 odsto akcija kompanije “Corporacion America Italia”, koja je najveći akcionar Toskana aerodroma i upravlja aerodromima u Firenci i Pizi.\nTakođe, izvršni direktor ICD-a Mohammed Al Shaibani je saopštio da su potpisali sporazume kako bi istražili mogućnost ulagnja u aerodrome na Bliskom Istoku, Italiji i Istočnoj Evropi.\nICD, sa povezanim firmama upravlja sa 52 aerodroma, a godišnje opsluže više od 76 miliona putnika.\nOva turska kompanija dobila je koncesije za makedonske aerodrome na 20 godina s tim što treba da ih rekonstruiše i osavremeni uz ulaganje od oko 200 miliona eura. U skopski aerodrom je uloženo 110 miliona eura, a u ohridski deset miliona.\nPrevious Zemlje Zapadnog Balkana potpisaće regionalni sporazum o romingu\nSljedeći Hipotekarna banka: Od 02. – 29. aprila Velika Premium Mastercard nagradna igra „Premium kartice, premium nagrade”


Švajcarci prate 400 potencijalnih džihadista - Nova Borba\nŠvajcarci prate 400 potencijalnih džihadista\nŠvajcarske vlasti prate aktivnosti oko 400 potencijalnih džihadista na socijalnim mrežama, koji bi mogli predstavljati bezbednosnu pretnju, saopštila je danas švajcarska obaveštajna agencija NDB.\nŠvajcarske vlasti prate aktivnosti oko 400 potencijalnih džihadista na socijalnim mrežama, koji bi mogli predstavljati bezbednosnu pretnju, saopštila je danas švajcarska obaveštajna agencija NDB.\n"Švajcarska nije primarni cilj islamističkih napada, jer nije deo kampanje koja se vodi protiv grupacija kao što su Islamska država, ali je uprkos tome nivo bezbednosti povišen", navodi se u godišnjem izveštaju NDB-a, prenosi agencija Rojters.\nU izveštaju je prikazana i fotografija, na kojoj se pored švajcarskog pasoša nalazi eksplozivni pojas, a koju je na internet "okačio" jedan osumnjičeni švajcarski džihadista koji je prethodno boravio na Bliskom istoku.\nOn je postavio i video snimak Islamske drzave, na kom je švajcarska zastava među 60 država koje su označene kao ciljevi islamista.\n"U Švajcarskoj pre treba očekivati napade usamljenih vukova ili malih grupa koji će biti izvedeni sa jednostavnijim sredstvima, malim pripremama i minimalnim logističkim naporima", navodi se u izveštaju obaveštajne agencije.


Arselor Mital više nego udvostručio profit u prvom tromesečju 2017. • Radio Puls Luxembourg\nHome Luksemburg Arselor Mital više nego udvostručio profit u prvom tromesečju 2017.\nArselor Mital više nego udvostručio profit u prvom tromesečju 2017.\nKompanija Arselor Mital je više nego udvostručila profit u prvom tromesečju 2017. usled poboljšane tražnje za čelikom, što je uticalo na oporavak cena širom sveta, izveštava agencija „Blumberg”.\nDobit pre kamata, poreza, adeprecijacije i amortizacije porasla je na 2,23 milijarde dolara sa 927 miliona dolara u istom periodu prethodne godine, saopštila je kompanija sa sedištem u Luksemburgu.\nOvaj rezultat je nadmašio očekivanja sedam analitičara koji su u anketi „Blumberga” u proseku predviđali profit od 2,01 milijardi dolara.\nVisoku zaradu Arselor Mital duguje skoku cena čelika na najviši nivo u više od dve godine na ključnim tržištima kao što su SAD i Evropa. Oporavku cena je doprineo rast tražnje i zauzdavanje rekordnog kineskog izvoza koji je ranije pritiskao cene na svetskim tržištima.\n„Svi sektori poslovanja su zabeležili poboljšanu EBITDA…obim isporuka se povećao za 5,1 posto u odnosu na četvrto tromesečje 2016”, izjavio je glavni izvršni direktor Lakšmi Mital, dodajući da očekuje da će tržišni uslovi ostati stabilni i u drugom kvartalu tekuće godine.\nIzgledi za tržište čelika su se poboljšali poslednjih meseci, a procenjuje se da će globalna tražnja, isključujući Kinu koja je najveći svetski proizvođač i potrošač ovog metala, verovatno ove godine porasti za 2,4 odsto naspram rasta od 0,7 posto u 2016. godini, navodi Svetsko udruženje za čelik.\nCena toplovaljanog kalema čelika u SAD, koji se uzima kao referentna jedinca, blizu je najvišeg nivoa u više od dve godine, nakon rasta od 62 odsto u 2016. godini, dok je u Evropi zabeležila skok od 82 procenta, navodi „Blumberg”, prenosi Tanjug.\nPrevious articleU Luksemburgu promovisan časopis “Komuna”\nNext articleSve više milionere i multimilionera u Luksemburgu\nRadno iskustvo priznato kao diploma\nLuksemburg zemlja sa najvećim standardom prema kupovnoj moći stanovnika\nLuksemburžani evropski rekorderi u korišćenju skenera i IRM


Anketirano 800 žena i djevojaka | 058.ba\nAnketirano 800 žena i djevojaka\n02. novembra 2011.\t058.ba\nFOČA – U okviru projekta „Prevencija zdravlja žena“ anketirano je 800 žena i djevojaka sa područja opštine Foča koje su u velikom broju pokazale interesovanje za predavanja o rizicima bolesti koje najčešće pogađaju žensku populaciju.\nSekretar Crvenog krsta Foča Snježana Kovač rekla je Srni da je to projekat Crvenog krsta, koji finansira švajcarska Kancelarija za saradnju u BiH i dodala da je namijenjen ženama svih starosnih grupa.\n„Projekat ima edukativni, obrazovni karakter i odvija se kroz održavanje radionica u gradu i seoskim područjima u pet mjesnih zajednica, sa većim brojem stanovnika. Predavanja drže stručna lica, mahom medicinske struke, koji ženama omogućavaju i zakazivanje pregleda po ličnoj želji“, istakla je Kovač.\nOvim projektom posebno su obuhvaćene tinejdžerke i mlade žene, kojima je podijeljen odgovarajući propagandni materijal.\nProjekat „Prevencija zdravlja žena“ završava se u februaru


FOTO: Okupili se bh juniori - Zenicablog\nFOTO: Okupili se bh juniori\nFOTO: Okupili se bh juniori – „U-19“ reprezentativci Bosne i Hercegovine su se okupili juče u Trening centru NS/FS BiH u Zenici gdje će odigrati dvije prijateljske utakmice sa vršnjacima iz Makedonije.\nTrener asistent u juniorskoj selekciji, Ahmet Kečalović je prije današnjeg treninga izjavio:\n„U sklopu priprema za kvalifikacioni turnir odigraćemo dvije prijateljske utakmice sa Makedonijom. Ovo je nadarena generacija koja nam ulijeva povjerenje da možemo napraviti dobar rezultat. To su momci koji su nastupili na Evropskom prvenstvu za kadete , pokazuju i sada kvalitet i nadamo se da možemo doći do uspjeha u ovim kvalifikacijama. Dvomeč sa Makedonijom će nam poslužiti da se ekipa što bolje uigra do zvaničnih utakmica.“\nPrvi meč sa Makedonijom na programu je sutra u 15:00 sati u Trening kampu, a drugi 19. oktobra takođe u 15:00.\nNaša reprezentacija će od 8. do 14. novembra biti domaćin kvalifikacionog turnira za EP (grupa 11), a za protivnike će imati selekcije Andore, Francuske i Gruzije. Turnir će biti održan u Etno selu Stanišići i u Ugljeviku.\nTagovibih juniori karacic reprezentacija takmicenje trening kamp u18 utakmice zenica


Kafana može, pozorište ne može: Koliko kultura sada ispašta? - OGLASNA TABLA - INFO\n14 августа, 2020 097\n„Većina umetnika ne želi lajv striming, žele pod ma kojim uslovima koji su bezbedni da budu u kontaktu sa publikom“, rekla je upravnica Kolarčeve zadužbine Jasna Dimitrijević i smatra da je neophodno da počnu da rade i zbog prihoda, ali i zbog publike.\n„Ne vidim da, ako ljudi sede u kafićima, zašto uz odgovarajuća pravila ne bi sedeli i u pozorišnoj dvorani ili sali ili na nekom predavanju“, smatra ona.\nDigitalne izložbe Narodnog muzeja u Beogradu beleže veliku zainteresovanost publike. Uz poštovanje svih neophodnih mera, vrata muzeja ponovo su otvorena. „Nema mnogo publike u Narodnom muzeju u ovom mahu ali to i jeste možda jedna posebna inspiracija kada se kaže došao sam u Narodni muzej u mogu u miru i potpuno bezbedno da učestvujem u umetničkim delima“, izjavila je direktorka Narodnog muzeja Bojana Borić Brešković.


Rumunija: Iohannis u potrazi za novim mandatarom\nUstavni sud Rumunije doneo je juče odluku da postoji pravni spor između predsednika zemlje i Parlamenta oko dodele mandata za sstav Vlade predsedniku PNL Ludovicu Orbanu. Kako je navedeno u odluci, predsednik nije delegirao mandat na osnovu ogromne parlamentarne većine i moraće ponovo izabrati kandidata za premijera.\nPredsednik Rumunije, Klaus Iohannis, jučer se oštro obratio PSD-u rekavši da ne bi komentarisao presudu Ustavnog suda ukoliko se ne objavi njegovo obrazloženje, ali je rekao da neće nominovati nikoga koga je predložio PSD, a istovremeno je isključio ideju o Vladi nacionalnog jedinstva.\nSa svoje strane, Ludovic Orban kritikovao je Ustavni sud optuživši ovu instituciju za “oštru pristrasnost u korist PSD-a”.\nPredsednik Iohannis čeka obrazloženje presude Ustavnog suda, koji je tražio da imenuje novog mandatara za premijera i nakon toga će se konsultovati sa strankama. Mora predložiti premijera koji je prihvatljiv za PSD, a koji bi mogao ostati na vlasti do decembra. Favoriti su Bogdan Aurescu, ministar spoljnih poslova u administraciji Viktora Ponte i Orbana, i Nicolae Ciuca, trenutni ministar odbrane.\nMeđutim, iako je juče priznao, odgovarajući na pitanje novinara, da su šanse za vanredne izbore pale ispod 50%, Iohannis se i dalje nada da će do ovakvih izbora ipak doći. Prema njegovom mišljenju, PSD će prihvatiti pribegavanje presudi naroda zbog straha da će izazvati novi talas mržnje u društvu.\nJedna opcija za mesto premijera bio bi potpredsednik PNL-a Raluca Turcan, koga PSD mrzi, pa će prvu vladu PNL-a oboriti parlament. Tada bi Klaus Iohannis mogao da se vrati Ludovicu Orbanu, kao šefu kabineta koji navodno okuplja sve preference parlamentarne većine, kako je presudio Sud.\nGlavna krivica predsednika zemlje, kako je objasnio sudija Ustavnog suda, je što nije poštovao čl. 103 i namerno poverio mandat premijeru Ludovicu Orbanu, koji je od početka izjavio da želi da ga Parlament odbaci, kao i da taj član ima za cilj rešenje, a ne izazivanje političke krize ./ibna


Novinari Milorad Vukašinović i Goran Eror kandidati za novog člana Saveta REM-a – Centar za razvoj lokalnih medija\nNovog člana Saveta Regulatornog tela za elektronske medije (REM) Skupština Srbije izabraće između autora emisije na Novosadskoj televiziji i novinara na Radio-televiziji Vojvodine, koje je danas, kao svoje kandidate, predložio Odbor Skupštine AP Vojvodine za kulturu i javno informisanje.\nPoslednjeg dana zakonskog roka, članovi Odbora za kulturu i javno informisanje Skupštine AP Vojvodine sastali su se i utvrdili predlog liste kandidata za izbor novog člana Saveta Regulatornog tela za elektronske medije (REM). Za člana Saveta, kojeg po zakonu predlaže nadležni odbor vojvođanske skupštine, kandidovani su novinari Milorad Vukašinović i Goran Eror.\nSkupštinski odbor nije saopštio detalje u vezi sa predloženim kandidatima, a nisu objavljene ni njihove biografije. Ipak, u javnosti je poznato da je novinar i publicista Milorad Vukašinović autor emisije „Geopolitika” na Novosadskoj televiziji, a da je njegov protivkandidat Goran Eror novinar u Informativnoj redakciji Radio-televizije Vojvodine i predsednik Zavičajnog društva „Fruškogorje“. Mediji navode i da je Eror, sada tridesetogodišnjak, sa nepunih 20 godina bio izabran za predsednika Mesne zajednice Rivica, sela u opštini Irig. Krajem 2018. godine Eror je od Zadružnog saveza Vojvodine dobio nagradu za doprinos afirmaciji zadrugarstva, a godinu dana kasnije portal „Discover Srem“ dodelio mu je priznanje za doprinos razvoju seoskog turizma.\nPodsetimo, nakon što je probio zakonski rok za tri meseca, Odbor za kulturu i informisanje Skupštine Srbije pokrenuo je 7. aprila postupak predlaganja kandidata za člana Saveta REM-a. Budući da je Slobodan Cvejić, koji je dao ostavku u decembru prošle godine, u Savet izabran na predlog Skupštine Vojvodine, pravo na predlaganje novog kandidata sada ponovo ima vojvođanski parlament. Njegov Odbor za kulturu i javno informisanje imao je rok od 15 dana da utvrdi listu kandidata, nakon čega će članovi Odbora u Narodnoj skupštini obaviti razgovor sa kandidatima i utvrditi listu pretendenata na upražnjeno mesto u Savetu REM-a. Konačnu reč o tome ko će od dvojice predloženih kandidata u narednih pet godina biti u Savetu REM-a daće poslanici Narodne skupštine na plenarnoj sednici.\nKako je Cenzolovka pisala, prema Zakonu o elektronskim medijima, Narodna skupština Republike Srbije bila je dužna da raspiše javni poziv najkasnije 15 dana od dana prestanka mandata člana Saveta. Kada mandat prestane podnošenjem ostavke Narodnoj skupštini u pismenoj formi, zakon kaže da članstvo u Savetu prestaje danom dostavljanja ostavke.\nS obzirom na to da je Slobodan Cvejić Skupštini predao ostavku 22. decembra 2020. godine, Odbor Skupštine Srbije za kulturu i informisanje trebalo je da raspiše javni poziv 6. januara ove godine.\nSavet REM-a je nakon Cvejićeve ostavke radio u nepotpunom sastavu – sa osam umesto sa devet članova, a od 12. aprila ove godine, kada je član Saveta Zoran Simjanović preminuo, odlučuje sa sedam članova.\nZakon o elektronskim medijima predviđa da je i u ovom slučaju, kada mandat člana Saveta REM-a prestane smrću, nadležna služba Narodne skupštine dužna da objavi javni poziv za predlaganje novog kandidata, najkasnije 15 dana od dana smrti člana.\nZoran Simjanović izabran je za člana Saveta Regulatora u decembru 2019, uz Juditu Popović i Aleksandra Vitkovića, posle dijaloga vlasti i dela opozicije, uz posredovanje Evropskog parlamenta. Simjanovića je predložilo Udruženje kompozitora Srbije.


RUSI UJEDINJENI: Ako nema Putina, nema ni Rusije\nRUSI UJEDINJENI: Ako nema Putina, nema ni Rusije\nPrvi zamenik šefa predsedničke administracije, Vjačeslav Volodin, iskoristio je frazu „Ako ima Putina – ima Rusije, ako nema Putina – nema Rusije“ kako bi objasnio osećanje skoro 90% ruskih građana, prenosi Dmitrij Badovski, šef instituta Društvenoekonomskih i političkih studija.\nPrema rečima stručnjaka, u državama gde nacionalni lideri uživaju podršku manje od 20% stanovništva, veoma je teško shvatiti da je ruska odluka da se Krim prisajedini sa Rusijom rezultat referenduma koji je inspirisao čitavu državu. Takođe je teško, tvrdi stručnjak, da se shvati da je uvođenje sankcija Rusiji još više učvrstilo društvo.\n„U ovom smislu, Volodinov govor bio je veoma važan i značajan za stručnjake, pošto je šef domaće politike Kremlja preslikao razmišljanja i osećanja građana države“, rekao je Badovski.\n„Volodinova ideja je da skoro devet od deset Rusa zna i razume. Čini mi se da je, zahvaljujući Volodinovoj formuli, mnogo učesnika Valdaj kluba steklo bolje shvatanje o uzrocima koncenzusa u Krimu i Rusiji i političkom učvršćivanju ruskog predsednika“, dodao je stručnjak.\nZamenik državnog parlamenta Vjačeslav Nikonov veruje da su nedavni napadi na ruskog predsednika u zapadnim medijima bez presedana.\n„Tokom nedavnih meseci, napadi ne samo na Rusiju, već i na ruskog predsednika prešli su svaku meru. Čitam američke novine svakog dana od 1976. godine i mogu da kažem da nikad ranije nije bilo tolikog pritiska na Rusiju i njenog vođu. Ipak, Rusija se nalazi pod pritiskom kada je jaka – to je glavni razlog zašto se to dešava“, rekao je Nikonov.\nPrema Nikonovu, „pokušaj da se Putin rastavi od Rusije, uključujući teze opozicije da postoji Rusija i da postoji rusko vođstvo, zapravo je pokušaj da se naškodi Rusiji“.\nJedanaesti sastanak međunarodnog Valdaj kluba za diskusiju započeo je 22. oktobra. Više od stotinu političkih naučnika iz skoro 30 država učestvovalo je u radu kluba.\nGlavna tema prvog dana diskusije bila je interna politika Rusije. Diskusija je započela pitanjem političkog naučnika, šefa Instituta svetske bezbednosti u Vašingtonu, Nikolaja Zlobina. On je pitao zamenika šefa predsedničke administracije, Vjačeslava Volodina, kako su zapadne sankcije uticale na domaću situaciju u Rusiji.\nVolodin je rekao da su se oni, koji su mislili da će sankcije pocepati Rusiju, duboko prevarili. Prema njegovim rečima, Rusi su prilično svesni činjenice da „napad na Putina znači napad na Rusiju“.\nVolodin se osvrnuo na rezultate nedavne ankete, koja je pokazala da 85% Rusa odobrava Putinovo delovanje, dok 66% Rusa ne vidi nijednog drugog predsedničkog kandidata koji bi 2018. godine mogao da zameni Putina.\nDa zaključimo, Volodin naglašava ključnu tezu, koja po njegovom mišljenju opisuje trenutne osećaje ruskog društva: „Ako nema Putina – nema Rusije“.\nIzveštaj šefa Međunarodnog instituta političke ekspertize, Jevgenija Minčenka, koji je proučavao ravnotežu sila u predsednikovom timu, rekao je da je ujedinjenje Krima i Sevastopolja sa Rusijom dozvolilo predsedniku da „značajno poveća svoj izborni rejting“ i da „spreči podelu elite“.\nKao rezultat, kumulativni uticaj predsednikovog unutrašnjeg kruga je porastao, a uvođenje sankcija od strane SAD i EU ujedinilo je sile oko ruskog vođe. Sa „oštrim porastom Putinovog rejtinga nakon ujedinjenja sa Krimom, tema trke naslednika u predsednikovom krugu je potpuno uklonjena“, zaključio je Minčenko.


OPSADA NA NBG trajala satima, naoružani napadač nije nađen u zgradi - Nova Borba\nPolicijska opsada zgrade Foto: Twitter/Marko Ladavac\nOPSADA NA NBG trajala satima, naoružani napadač nije nađen u zgradi\nSatima je trajala potraga za muškarcem koji se nakon pucanjave na Novom Beogradu najverovatnije naoružan sakrio u stambenoj zgradi u ulici Jurija Gagarina.\nAutor: NB, Blic.rs\nKako su javili mediji, u potragu za čovekom koji je učetvovao u pucnjavi uključio se i helikopter koji je nadletao Blok 45 i mesto oko zgrade. Do ponoći su zgradu čuvali specijalci u punoj opremi, međutim oni su se nakon što je policija pogledala ceo objekat visok 14 spratova i u kom ima 90 stanova, povukli. Nisu uspeli da nađu osmunjičenog za kojeg se sumnjalo da je uleteo u zgradu i bio naoružan. Policija još uvek čuva stanare zgrade.\nPravi pakao preživelo je više od 200 stanara ove zgrade, koji nekoliko sati nisu mogli da uđu i izađu iz objekta, dok se mislilo da se čovek koji je pre bega nasumično pucao na automobile duž ulice krio u njihovoj zgradi.\nPolicija je još uvek prisutna, ali je policajaca znatno manje. Podsetimo, cela drama počela je sinoć oko 20 sati, kada je, još uvek nepoznati muškarac izrešetao crni BMW na drugom kraju ulice Jurija Gagarina, a zatim otvorio vatru na druga vozila u ulici. Na kraju je pobegao, a viđen je kako ulazi u zgradu koju je policija satima držala po opsadom.


Prvu utakmicu na SP selekcija Srbije igra u petak protiv Japana u niškoj hali Čair\nBek srpske reprezentacije Biljana Filipović kazala je da veruje da će ekipa ispuniti očekivanja javnosti i navijača.\nMeč sa Japanom igra se u petak u Čairu od 18 sati. Karte će se prodavati od 10 sati na blagajni hale, a prvih 100 kupaca dobiće popust od 50 posto.\nPored Srbije i Japana, u B grupi takmičiće se još Danska, Brazil, Alžir i Kina.\nTitulu svetskog šampiona brani reprezentacija Norveške.\nNASTAVAK DIJALOGA O IZNORNIM USLOVIMA Vućić danas u parlamentu sa delom opozicije


Fudbal bez granica |\nU okviru projekta “Fudbal bez granica za unapređenje društvene kohezije kod lokalnog stanovništva i migranata na području opština Pljevlja i Podgorica“ Fudbalski klub Breznica u saradnji sa projektnim partnerima, NVU Sport spaja i Specijalna Olimpijada Crne Gore organizovao Otvorenu zabavnu školu fudbala u cilju inkluzivne sportske edukacije trenera u Podgorici. Cilj današnjeg događanja kao i cjelokupnog projekta je da doprinese jačanju društvene kohezije kod lokalnog stanovnistva i migranata kroz zajednicke aktivnosti, razmjenu informacija te međusobno uvazavanje i razumijevanje.\n–Sredstva za finansiranje projekata je osigurala Evropska unija u okviru regionalnog projekta “Regionalna podrška zaštitno-osjetljivom upravljanju migracijama na Zapadnom Balkanu i Turskoj – Faza II”. Projekat na teritoriju Crne Gore koordinira IOM Crna Gora, Međunarodna organizacija za migracije. IVeliko hvala za FK Karaoke i njihovim trenerima Zoranu i Nebojši Mijoviću na pomoci oko same organizacije ovog veoma bitnog dogadja, kazao nam je trener FK Breznica Zoran Vuković.\n◂ VLADA dala saglasnost za sufinansiranje FK „Breznica“\nSaradnja FK Breznica i Advokatske kancelarije „Damjanović“ ▸


SRBIJA IMA 100 POTRNICA ZA OSUMNJIČENIMA ZA ZLOČINE NA KIM\n14 Feb 2017, 13:41 RTV Maja Kostić\nSrbija ima više od 100 važećih poternica raspisanih za licima osumnjičenim za zločine počinjene na Kosovu i Metohiji krajem devedesetih godina.\nReč je o poternicama koje su raspisane za osumnjičenima protiv kojih je istraga u toku, kao i za licima protiv kojih je istraga u prekidu, a koje će biti nastavljena nakon privođenja osumnjičenih, kao što je, na primer, slučaj istrage protiv Ramuša Haradinaja.\n"Javnim objavljivanjem imena osumnjičenih te poternice bi izgubile smisao, jer osumnjičeni sigurno ne bi rizikovao da bude uhapšen", kaže za Tanjug izvor upućen u rad istražnih insitutucija, kako srpskih tako i kosovskih.\nSa druge strane, kako kaže Tanjugov izvor, kosovske poternice koje se raspisuju po nalogu tamošnjeg pravosuđa, među njima i najnovijih 57 naloga za hapšenje Srba, relevantne su samo za teritoriju Kosova, jer ono nije članica Interpola.\nBez uključivanja UNMIK-a ili Euleksa, koji bi urgirali kod Europola ili Interpola za međunarodno dejstvo tih naloga za hapšenje, oni su delotvorni samo na teritoriji Kosova.\nEuleks je juče saopštio da nije postupao u slučaju izdavanja "57 lokalnih i međunarodnih naloga za hapšenje Srba".\nIpak, kako kaže Tanjugov izvor, nalozi kosovskih institucija za hapšenje mogli bi da imaju međunarodno dejstvo, ukoliko Priština sa nekom državom ima biletaralni sporazum kojim je to pitanje regulisano.


Megatrend univerzitet koorganizator i domaćin konferencije Erazmus studentske mreže - Megatrend Univerzitet\nErazmus studentska mreža Beograda je imala čast da od 01 – 05. februara 2018. u Beogradu, na Megatrend univerzitetu, ugosti Savet nacionalnih predstavnika (CNR – Councile of National Representatives).\nDogađaj je bio od višestrukog značaja kako za ESN BelUPgrade, tako i za prestonicu i Srbiju. Zahvaljujući ovom događaju ESN BelUPgrade je imao priliku da pokaže svoju profesionalnost, snagu, razvijenost, kao i kvalitet svojih volontera.\nSrbija i Beograd su se ponovo pokazali kao odlični domaćini, ugostivši preko 80 studenata iz 40 zemalja Evrope koje čine Erazmus studentsku mrežu (ESN), najveću evropsku studentsku organizaciju koja deluje u 40 zemalja a u koju je uključeno preko 530 visokoobrazovnih institucija.\nKako je većina učesnika po prvi put posetila našu državu, ovaj događaj je otklonio brojne predrasude koje nas prate i odgovorio na brojna pitanja o položaju i kvalitetu visokog obrazovanja i statusu Srbije u okviru Erazmus+ programa.\nOsim poboljšanja mišljenja učesnika o Srbiji generalno – kao odličnoj destinaciji za razmenu studenata, ovaj sastanak je omogućio učesnicima da donesu značajne odluke u vezi sa izmenom unutrašnje organizacije ESN-a, Generalnom godišnjom skupštinom koja će se održati u martu u Španiji, te o daljem toku saradnje sa Evropskom komisijom koja od starta najveća podrška i najznačajniji partner ESN-a.\nPo pozitivnim komentarima učesnika i pohvalama koje su uputili ESN BelUPgrade-u i Megatrend univerzitetu koji je bio koorganizator i domaćin ovog događaja, ne sumnjamo da ćemo učesnike videti ponovo na ulicama Beograda ili na Univerzitetima u Srbiji.\nFoto: Marko Jevtić


EKO TAKSA NA UVOZ I PROIZVODNJU ELEKTRIČNIH I ELEKTRONSKIH PROIZVODA - Biljana Trifunović\n“EKO TAKSA” kao dodatni trošak uvoznicima i proizvođačima električnih i elektronskih uređaja uvedena je još 2009. godine. Propis koji reguliše ovu obavezu je Zakon o upravljanju otpadom (“Sl. glasnik RS”, br. 36/2009 I 88/2010). Naredne godine donet je: Pravilnik sa listom električnih i elektronskih proizvoda, merama zabrane i ograničenja korišćenja električne i elektronske opreme koja sadrži opasne materije, načinu i postupku upravljanja otpadom od električnih i elektronskih proizvoda („Sl. glasnik RS“, br. 99/2010).\n“EKO TAKSU” dužni su da obračunavaju i plaćaju: proizvođači, i uvoznici električnih i elektronskih proizvoda koje sami stavljaju na tržište u Republici Srbiji ili koje sami koriste kao krajnji potrošači (član 5. tačka 5. važeće uredbe).\n“EKO TAKSA” ili kako je u Zakonu i Pravilniku definišu naknada za električne i elektronske proizvode obračunava se prema količini proizvedenih odnosno uvezenih električnih i elektronskih proizvoda (član 6 važeće Uredbe). Članom 11. Uredbe propisano je da visina i način obračuna i plaćanja naknade za upravljanje otpadnim električnim i elektronskim proizvodima utvrđuju se na ime pokrića troškova upravljanja otpadnim električnim i elektronskim proizvodima.


Sistem energetske efikasnosti u Portugalu i Španiji – EU Project Preparation Facilities\nSistem energetske efikasnosti u Portugalu i Španiji\nEU PPF6 – Studijska tura o energetskoj efikasnosti\nLisabon i Madrid, 02. – 6. mart 2020.\nProjektna jedinica EU PPF6 je, u sklopu komponente za jačanje kapaciteta, organizovala i uspešno realizovala studijsko putovanje o energetskoj efikasnosti i termalnoj rehabilitaciji zgrada u Španiji i Portugalu od 2. do 6. marta 2020. godine. Glavni cilj ovog studijskog putovanja bio je da se učesnici EU PPF6 bolje upoznaju i poboljšaju svoje znanje i razumevanje o mnoštvu relevantnih tema o energetskoj efikasnosti, od suštinskog značaja za njihov rad.\nPrvi dan u Lisabonu bio je posvećen uvođenju programa PO SEUR koji finansira EU – Operativni program za održivost i efikasno korišćenje resursa. Njihova prezentacija bila je usredsređena na upravljanje programom PO SEUR, njegovu primenu i rehabilitaciju javnih zgrada kao i na mehanizme koji se koriste za procenu njegovih rezultata. Kao poznati primer niskoenergetske poslovne zgrade, grupa EU PPF6 posetila je Nacionalnu laboratoriju za energetiku i geologiju (LNEG), smeštenu u Solarnoj XXI zgradi, gde su dobili detaljno objašnjenje konstruktivnih rešenja usvojenih za optimizaciju energetske efikasnosti.\nUjutro drugog dana, grupa je posetila dve nadležne institucije za sprovođenje politika energetske efikasnosti u Portugaliji: Generalni direktorat za energetiku i geologiju (DGEG) i ADENE, portugalsku agenciju za energetiku. Korisnici projekta EU PPF6 stekli su opšti uvid u politiku energetske efikasnosti u Portugaliji, u skladu sa ciljevima EU, i detaljima sporazuma o partnerstvu između Portugala i Evropske komisije, stranama koje učestvuju i vrsti realizovanih operacija. Štaviše, dobili su takođe i pregled energetskih performansi zgrada u Portugaliji, sa konkretnim direktivama koje su neophodne, kao i sistema sertifikacije i zahteva u zemlji. Poslednja sesija tog dana bila je posvećena Programu energetske efikasnosti u javnoj upravi „ECO.AP“, programu čiji je cilj postizanje nivoa energetske efikasnosti od 30% u službama i institucijama javne uprave. Program nalaže postavljanje službenika za energetiku, primenu akcionih planova i aktivnosti merenja i kontrole.\nTreći dan su učesnici iz Srbije uglavnom proveli na španskom Institutu za fiskalne studije (Instituto de Estudios Fiscales, IEF) u Madridu, gde su pritom, od dva predstavnika Generalnog direktorata za evropske fondove, imali prilike da čuju o ciljevima definisanim za primenu niskokarbonske ekonomije u Španiji, u skladu sa zahtevima EU. Domaćini su detaljno objasnili korišćenje sredstava Evropskog fonda za regionalni razvoj (ERDF) za postizanje takvih ciljeva. Nakon toga je poseta grupe EU PPF6 budućem sedištu Ministarstva spoljnih poslova, trenutno u fazi rehabilitacije, jasno ilustrovala kako primeniti stroge propise o energetskoj efikasnosti u renoviranju javne zgrade.\nKorisnici EU PPF6 upoznali su se sa dva projekta za sanaciju javnih zgrada koje finansira EU: mrežom REBECA i programom PAREER u Španiji i njihovim iskustvima o tome kako doći do sredstava EU i upravljati njima, kako pratiti i izveštavati o rezultatima, kao i kako prevazići izazove.\nTokom četvrtog dana, španski Institut za diverzifikaciju i uštedu energije (IDAE) čija je uloga upravljanje programima ERDF-a kao posredničkog tela, dao je neke konkretne primere uspešnih projekata energetske efikasnosti koji su sprovedeni, Pored toga, njihovo predstavljanje Direktive o energetskoj efikasnosti (član 5/2012/27 / EU) obezbedilo je detaljniji uvid o ciljevima Direktive, kao i zahtevima i merama koje treba primeniti. Prezentacija je takođe obuhvatila čitavi postupak prijave koji je potreban za dobijanje sredstava kao i tehnička rešenja koja su usvojena da bi se zadovoljila ova potreba.\nSistem upravljanja ERDF-om za programski period 2014-2020 u Španiji predstavio je viši savetnik iz Jedinice za upravljanje ERDF-om Generalnog Direktorata za evropske fondove 6. marta 2020. Opsežna prezentacija detaljno je opisala procese upravljanja i sertifikacije, nadležne vlasti, propise i operacije. Učesnici su pozdravili količinu detalja i direktnih referenci na propise EU u prezentaciji što je ustupilo mesto plodnoj diskusiji kasnije.\nKao završetak poslednjeg jutra, korisnici EU PPF6 otputovali su do metro stanice Peseta, gde su posetili Reverzibilnu ćeliju, inovativni mehanizam koji finansira EU i koristi se za proizvodnju i distribuciju energije. Ovom posetom su se učesnici EU PPF6 upoznali sa inovativnim rešenjem razvijenim za poboljšanje energetske efikasnosti, istovremeno smanjujući troškove i emisiju gasova staklene bašte.\nUkupno je jedanaest predstavnika iz MEI, RAREI, MRE i grada Beograda učestvovalo u ovoj studijskoj poseti. Pored razmene znanja i iskustva u vezi sa korišćenjem i upravljanjem fondovima EU za sprovođenje projekata i programa energetske efikasnosti, kontakti ostvareni tokom ove posete mogli bi dovesti do jačanja odnosa između predstavnika nacionalnih i regionalnih institucija iz različitih zemalja u vezi sa pitanjima energetske efikasnosti. Ovo je neophodno za nadogradnju odgovarajućih iskustava, jačanje znanja o ključnom sektoru za politiku EU i konsolidaciju profesionalne stručnosti na međunarodnom nivou.\nAdministrator2020-11-06T18:09:32+00:0007.03.2020|EU PPF6, Vesti|


Ministarka Rešić i načelnik Pavić na premijeri dokumentarca Prvi let | Grad Prijedor - Portal grada Prijedora - GradPrijedor.com\nMinistarka Rešić i načelnik Pavić na premijeri dokumentarca Prvi let\nU prijedorskom bioskopu „Kozara“ u četvrtak je premijerno prikazan dokumentarni film „Prvi let“, autora Nedeljka Lajšića, a projekciji je prisustvovala i ministarka uprave i lokalne samouprave Republike Srpske Lejla Rešić. Autor filma je napomenuo da je riječ o filmskoj dokumentarnoj priči neposrednih aktera stvaranja Prve partizanske avijacije prije 70 godina, ali i nastanka i razvoja Aero – kluba „Prijedor“, koji obilježava 60 godina postojanja i rada. „Poruka ove moje filmske priče je da mi treba da budemo ponosni na svoju istoriju, na prve partizanske pilote Rudija Čajaveca i Franju Kluza, ali i na sve one koji su tokom proteklih decenija stvarali avijaciju i prijedorski aero-klub“, rekao je Lajšić.\nOn je dodao da je poseban utisak na njega ostavio susret sa svjedocima stvaranja Prve partizanske avijacije Todom Kragulj i Mirkom Malbašićem, te da je u filmu koristio sekvence iz rado gledanih ratnih filomova iz njegovog djetinjstva – „Partizanska eskadrila“ i „Doktor Mladen“. Ministarka Rešić je istakla da su je kadrovi iz filma vratili u djetinjstvo, te da je ponosna što je bila svjedok razvoja ovdašnjeg aero-kluba. „Zahvaljujući pokojnom ocu bila sam čest gost na aerodromu Urije i bilo je zaista divno sjedeti ovdje i gledati sve te likove iz djetinjstva, koji su učinili mnogo da naš grad ima jedan takav sportski kolektiv, kakav je Aero-klub kojim se svi ponosimo“, rekla je Rešićeva.\nNačelnik opštine Prijedor Marko Pavić istakao je da je ova opština prepoznala značaj pripreme ovakvog filma u danima kada se slavi 70 godina Kozarske epopeje i vrijednih jubileja Prve partizanske avijacije i Aero-kluba „Prijedor“. „Ovaj film, ovog mladog autora je dragocjeno svjedočastvo onog i ovog doba za nas i buduće generacije Prijedorčana“, istakao je Pavić. General-pukovnik u penziji i senator Srpske Manojlo Milovanović je nakon projekcije novinarima izjavio da je ovo jedna veoma lijepa retrospektiva. „Za kratko vrijeme je prikazan veoma dug vremenski period od 70, odnosno 60 godina, i svaka čast autoru na ideji i realizaciji“, izjavio je Milovanović.\nSnimanje na području opština Kozarska Dubica i Prijedor trajalo je tri mjeseca, a pokrovitelj filma je opština Prijedor. Autor filma Nedeljko Lajšić zaposlen je kao snimatelj u Informativno – tehničkom centru Radio-televizije Republike Srpske. Lajšiću ovo nije prvi dokumentarni film, učesnik je mnogih domaćih i međunarodnih festivala dokumentarnog filma, te dobitnik značajnih priznanja u Berlinu, Moskvi i Rimu.


MEI - Aktuelnosti - J. Joksimović i Launski: Potreban pozitivan signal regionu ZB-a\nJ. Joksimović i Launski: Potreban pozitivan signal regionu ZB-a\nMinistar za evropske integracije Jadranka Joksimović razgovarala je danas sa Peterom Launskim Tifentalom, generalnim sekretarom i zamenikom austrijskog saveznog ministra za evropske i međunarodne poslove, o evropskoj integraciji Srbije, bilateralnim odnosima i o aktuelnoj situaciji u regionu.\nJoksimović je informisala sagovornika o aktivnostima koje Vlada Srbije preduzima kako bi po novoj metodologiji nastavila pristupne pregovore o članstvu u EU.\n„Reformisani način pregovora sa Unijom prihvatili smo i dok još nisu bili poznati svi detalji o tome na koji način će se ubuduće realizovati politika proširenja EU i time smo pokazali visoki nivo poverenja u naše evropske partnere", kazala je Joksimović.\nDodala je da je Srbija spremna da nastavi sa reformskim procesom, pre svega u oblasti političkih kriterijuma i vladavine prava u okviru klastera 1 - Osnove, koji je posebno važan za merenje ukupnog napretka na putu evropskih integracija, a istovremeno aktivno radi na reformama u okviru svih ostalih klastera posebno klastera 3 - Konkurentnost i inkluzivni rast i klastera 4 - Zeleni dogovor, digitalizacija i infrastrukturno povezivanje.\nJoksimović je zahvalila Austriji na principijelnoj podršci evropskoj integraciji naše zemlje i Zapadnog Balkana u celini i izrazila očekivanje da će nam iskustvo i podrška te države, kao veoma značajnog političkog i ekonomskog partnera, biti i u predstojećem periodu od pomoći u daljem reformskom i pristupnom procesu.\nPosebno je istakla da očekuje da će novi format Međuvladinih konferencija, kao najviši oblik strateškog političkog međudržavnog dijaloga, omogućiti da se na transparentan način države članice iskažu očekivanja kada je reč o vladavini prava, borbi protiv korupcije, reformi pravosuđa, borbi protiv organizovanog kriminala i drugim glavnim temama.\nKako je naglasila, Srbija će takođe biti u prilici da tom prilikom direktno obrazloži svoje reformske aktivnosti i da i na taj način predstavi važne korake koje preduzima u pristupnom procesu.\nPeter Launski Tifental naglasio je da Austrija iskreno podržava evropsku integraciju Srbije, kao država članica koja se zalaže i za dosledno sprovođenje politike proširenja EU.\nIzrazio je uverenje da će naša zemlja nastaviti sa realizacijom svih neophodnih reformi, posebno onih u oblasti političkih kriterijuma, kao ključnih u pristupnom procesu.\nTakođe, razmotrena je i aktuelna situacija u obema zemljama u vezi sa pandemijom kovid-19, kao i u regionu Zapadnog Balkana.\nMinistar Joksimović izvestila je sagovornika o zdravstvenim i ekonomskim merama koje je Vlada Srbije preduzela kako bi zaštitila stanovništvo, pre svega o uspešnom toku imunizacije, ali i o solidarnosti iskazanoj prema susednim državama u tom pogledu.\nSagovornici su se saglasili da bi bilo od velikog značaja da i Kovaks mehanizam što pre postane dostupan i funkcionalan za Zapadni Balkan.


Tag / Kriminal / Vesti online\nBeogradska policija uhapsila je N. D.(30) i A. Š.(24) zbog sumnje da su 17. aprila provalili u kuću žene (79) koja živi s ćerkom i napali ih pri razbojništvu.\nOsećaj da se u Austriji događaju sve više ubistava ne vara, jer ga brojke dokazuju. Samo u prvih 21 dan ove godine ubijeno je pet osobe, a sve žrtve su bile žene.\nMinistar unutrašnjih poslova Nebojša Stefanović izjavio je, sumirajući rezultate rada MUP u 2018, da je zaista zadovoljan radom ljudi koji rade u policiji i da mu je veoma važno da policajci...\nDojče vele: Svako može da kupi državljanstvo EU\nU Beogradu upucan bivši vođa navijača Partizana\nMuškarac koji je u nedelju upucan u Beogradu je Marko Isaković, u javnosti poznat kao nekadašnji vođa jedne od grupa navijača Partizana.\nMinistar unutrašnjih poslova Srbije Nebojša Stefanović izjavio je danas da je policija u nekoliko prethodnih dana uhapsila 220 osoba osumnjičenih za krivična dela iz oblasti privrednog, ali i...


Etno- selo “Stanišić” vapi za turistima – Novosti Plus\nEtno- selo “Stanišić” vapi za turistima\nEtno-selo “Stanišići”, kod Bijeljine, oaza mira i svevremenosti koja je godišnje, u proteklih 17 godina, primala od 800.000 do milion posjetilaca, danas je uglavnom pusta.\nMenadžer Etno-sela Miloš Stanišić rekao je da je situacija zabrinjavajuća jer je ove godine broj gostiju minimalan, odnosno, ne očekuje se da će ih biti ni upola kao u vrijeme prije virusa korona.\n“Polako smo, ne samo mi nego i drugi ugostitelji u Republici Srpskoj, počeli da gubimo nadu. Situacija je alarmantna, posebno kad se ima na umu da smo sada već u avgustu, a jul i avgust su najjači mjeseci u ugostiteljstvu”, izjavio je za Srnu Stanišić, koji je i član Udruženja ugostitelja Republike Srpske.\nOn navodi da se očekivalo da će pomoći turistički vaučeri koje je obezbijedila Vlada Srpske, kojoj u svakom slučaju zahvaljuje.\n“Ipak, to se nije dogodilo, iako ljudi mogu da ih koriste. Nama se nisu pokazali kao način da privučemo goste i do sada smo ih iskoristili tek 12. Ne postoji veliko interesovanje za vaučere, a iz kog razloga ne znam – da li su ljudi uplašeni zbog pandemije ili je nešto drugo u pitanju”, ističe Stanišić.\nOn je uvjeren da će Republika Srpska u narednom periodu preduzeti sve da pomogne turizam i da neće dozvoliti posrnuće ove grane privrede.\nStanišić kaže da je ovo etno-selo “turistički biser”, nastalo iz ideje i želje vlasnika i direktora Borisa Stanišića da prenese dio atmosfere rodnog sela u ravnu Semberiju.\n“Došao je ovdje sa tom željom i vizijom i rekao da tu vidi nešto drugo i sve ono što ga podsjeća na rodni kraj”, kaže Stanišić i napominje da je sve počelo sa jednim restoranom.\nDanas, u kompleksu postoje dva hotela sa pet zvjezdica, dvadesetak bungalova-kućica, te nekoliko izložbenih kućica u kojim se najbolje vidi “duh prošlosti i starine”, vodenice…\nTu su sada i picerije, fudbalski tereni, dječija igrališta otvorenog i zatvorenog tipa, velnes i spa centar na 3.500 metara kvadratnih, bazeni zatvorenog i otvorenog tipa, vozić koji prolazi kroz selo…\nKapaciteti ovog etno-sela su 360 mjesta, a posjetioci, kaže Stanišić, uglavnom više vole smještaj u starim kućicama-bungalovima.\n“Kompleks je iz godine u godinu rastao i svako ko njim prošeta može da osjeti mir i duh prošlosti na jednom mjestu, da šeta kraj jezera, labudova, srna”, rekao je Stanišić.\nOn napominje da je u Etno-selu izgrađen i Manastir Svetog Nikole, koji sada pripada Srpskoj pravoslavnoj crkvi, a koji je porodična zadužbina Stanišića na koju su ponosni.\nManastir je u središtu Etno-sela, sija sa najvišeg brda i ne može se, kaže Stanišić, doći, a da se ne vidi i da se ne čuju zvona.\n“Ovdje su na početku najbrojniji gosti bili iz Srbije, ali danas su to posjetioci iz cijelog svijeta, Evrope, Saudijske Arabije, Kine… Međutim, svi najavljeni dolasci, gostovanja, vjenčanja otkazani su zbog pandemije virusa korona u cijelom svijetu”, navodi Stanišić, sin osnivača, direktora i vlasnika Etno-sela “Stanišići”.\nMiloš je ponosan na uspjeh i realizaciju zamisli oca da dio svog rodnog kraja prenese u Semberiju.\n← Biciklistička trka “Beograd–Banjaluka” okupiće više od 250 učesnika iz 30 zemalja\n“CRVENKAPA” OTVARA TEATAR POD ZVIJEZDAMA →\nBranislav Milovanović: Pandemija virusa korona lako bi mogla dovesti do sindroma hroničnog umora\nOBNOVLJENA PODRUČNA ŠKOLA U DRAKULIĆU\n11 Novembra, 2020 Dragana Morača\t0


Nova Louis Vuitton oda nasleđu - Lux Life luksuzni portal: Moda, Stil, Trendovi, Kolekcije 2019/2020...\nI brojčanik i njegov kaiš inspirisani su prtljagom koji je ovaj modni brend kreirao, i ujedno započeo osvajanje svetske scene. Razigrani i originalni Tambour World Tour model predstavlja želju Louis Vuitton brenda da u svoju novu kolekciju unese istorijsko nasleđe i esenciju modne kuće.\nNaziv World Tour odnosi se na Gaston – Louis Vuitton kolekciju i njenu opciju personalizacije. Nalepnice iz hotela i turističkih agencija bile su originalno lepljene na prtljag putnika, a simbolizovale su umetnost putovanja i učinile svaki komad prtljaga jedinstvenim.\nDanas, te nalepnice se mogu videti na brojčaniku i kaišu sasvim novog Tambour modela. Njega pokreće kvarcni mehanizam, kao što smo već rekli, a dostupan je u četiri veličine – 28, 34, 39.5 i 41.5 mm.\nBrojčanici ovog modela nastali su kao delo Louis Vuitton brenda i sadrže verodostojnu reprodukciju dva ikonska platna – Monogram i Damier Graphite. Ova četiri modela imaju promenljive kaiševe, opremljene inovativnim patentiranim Louis Vuttion sistemom, zbog kog vam nije potreban nikakav alat.\nTakođe, koncept World Tour možete primetiti i na minijaturnom čeličnom satu sa Damier Cobalt brojčanikom i nalepnicama, koji su zaštićeni sferom od safirnog kristala. Kao dodatni omaž temi putovanja, ovaj model poseduje GMT funkciju za drugu vremensku zonu, koja je predstavljena kazaljkom u obliku rakete.\nPROČITAJTE SLEDEĆI TEKST: Digitalni sat u koji se lako možemo zaljubiti


Republika / Folk zvezda uživa na moru sa porodicom: Lepa Brena i Boba odveli unuka na Tajland i Maldive!\n05:11ĐOKOVIĆ PREŽIVEO OGROMAN ŠOK U AUSTRALIJI: Novak Đoković rešio da OTVORI DUŠU! 05:00SKANDALOZNA PRESUDA ZA ZLOČINE NAD SRBIMA! Za sečenje glava dobio samo 10 godina robije! 03:25KAKO DO LEPIH GRUDI ZA MESEC DANA Prirodnim putem do SE*SI DEKOLTE, od vežbi do preparata 02:25Naučnici su došli do saznanja da kada ljudi lažu svi prave istu grešku! 01:47HOROSKOP ZA SUBOTU 23 1. - Blizanci SUMNJAJU U PARTNERA, Vodolije u TAJNOJ VEZI, Device se bore sa PSIHIČKIM PROBLEMIMA 01:25SVRAB, CRVENILO, AKNE: Telo šalje JASNE SIGNALE koji VITAMINI mu nedostaju 00:30Milorad Dodik poručio je danas na sastanku sa ambasadorima da kampovi za migrante neće biti otvarani u Republici Srpskoj 00:15DEVOJKE, AKO VAS IZBEGAVA MORA IMA DEBEO RAZLOG: Nije uvek sve tako jednostavno! 23:51(VIDEO) DOBIO JE ŠTA JE ZASLUŽIO: Portugalac udario Srbina u MEĐUNOŽJE, Opačić se RAZLJUTIO i BRUTALNO ga NOKAUTIRAO! 23:32ŽOCOVA BRUTALNOST U JEDNOJ REČENICI: Molio sam Boga da nemamo slobodan dan!\nsreda, 8. 1. 2020.| 05:25\nRegionalna folk diva Lepa Brena još pre mesec dana isplanirala je da januarske dane provede daleko od zime, budući da joj se prošlogodišnji odmor sa Bobom i sinovima veoma dopao.\nBoba i Brena...\nIako su za luksuzni, skoro dvomesečni odmor početkom 2019. godine, na nekoliko najelitnijih svetskih destinacija Živojinovići potrošili čitavo bogatstvo, Brena je rešila da svoje najmilije, ali ovaj put ekipu u proširenom sastavu, predvođenu malim unukom Aleksandrom, počasti letovanjem za pamćenje.\n- Brena je sa porodicom otišla u Dubai, odakle će nastaviti dalje put Tajlanda i Maldiva. Pevačica je ljubitelj toplih krajeva i uvek bira leto umesto zime. Čim minus stigne u Srbiju, ona razmišlja gde da ode. Međutim, ovo putovanje u Dubai je planirala mnogo ranije i radovala mu se sve vreme. Njeni sinovi su odrasli i svako sa svojim društvom slavi praznike koji su za pevački deo porodice bili radni, tako da praznične euforije skoro i da nema u domu Živojinovića. Posle tezgi i pristiglih zarada nema bolje investicije nego da se opuste negde gde im je sve potaman, a malom Aleksandru će ovo biti prvi porodični odmor - otkriva za Srpski telegraf izvor blizak Živojinovićima.\nBrena sa Bobom i sinovima...\nČim minus stigne u Srbiju, pevačica razmišlja gde da ode\nSa Brenom su juče ujutru otputovali njen suprug Boba, njegov sin Filip sa ženom Aleksandrom i sinčićem. Sa njima je na odmor krenula i Aleksandrina majka Borka Mihajlović, dok će im se Stefan i Viktor pridružiti za nekoliko dana, čim Stefan održi ranije zakazane nastupe, koje nije mogao da odloži.\nEstrada Zabava Lepa Brena Pevačica Unuk Tajland Maldivi Aleksandra Prijović Filip Živojinović Aleksandar Živojinović Boba Živojinović\nvioleta8. januar 2020. u 07:56\nBas im je tesko, neka odu na Novi Zeland!\n(FOTO) DOK SU SVI U PROBLEMU ZBOG KORONE, BRENIN I BOBIN TAJNI BIZNIS CVETA: Evo o ćemu se radi i koliko love su zgrnuli za celu godinu - ŠOKIRAĆETE SE!


Niška televizija » Posle izbora u Mitrovici na dnevnom redu ZSO\nPosle izbora u Mitrovici na dnevnom redu ZSO\nObjavljeno 25.02.2014. 12:04\nPRIŠTINA – Nakon izbora gradonačelnika severne Mitrovice vraća se na agendu Zajednica srpskih opstina, piše dnevnik „Koha ditore“.\nIako nisu objavili suštinu nacrta statuta o formiranju ZSO, kosovski zvaničnici su rekli da je statut spreman i da će biti predat gradonačelnicima na severu na diskusiju.\nPredlozi za promene u zakonu o lokalnoj samoupravi, prema navodima vladinih zvaničnika, ne sprecavaju otpočinjanje procedura od strane četiri gradonacelnika za formiranje Zajednice, dodaje list.\nKosovska vlada je prepustila da četiri gradonačelnika srpskih opština na severu da kažu kada žele da formiraju Zajednicu. Nacrt statuta je spreman i o njemu će diskutovati sami inicijatori formiranja Zajednice. Međutim, pre nego što se to desi svaka opština trebalo bi da usvoji statut, što do sada nije učinila nijedna od četri opštine na severu, objašnjava „Koha“.\nSavetnik kososkog premijera Bekim Čolaku je rekao za list da prvo treba da novi gradonačelnik severne Mitrovice završi inauguraciju u skladu sa zakonom i posle toga ostaje samim gradonačelnicima tih opština da kažu kada žele da formiraju ZSO.\n„Zajednica srpskih opstina se formira na inicijativu četri opština na severu Kosova“, kazao je Čolaku. „Nacrt statuta je spreman od strane ekipe iz ministartsva za lokalnu samoupravu i o njemu mogu da diskutuju sami inicijatori formiranja Zajednice“, dodao je Čolaku.\nGoran Rakić pobedio na izborima u severnoj Kosovskoj Mitrovici


Kovačević ističe da je u navedenoj oblasti identificiran izvjestan stupanj nepoštovanja propisa, koje se ogleda u nekorektnom i/ili neblagovremenom izvršavanju obaveza u četiri osnovne oblasti: registracija, podnošenje prijava, točno prijavljivanje i plaćanje. Provedene analize, podaci trećih strana, istorijski podaci, saznanja iz eksternih izvora, kao i emprijska građa drugih poreznih administracija ukazuju na širok dijapazon mogućih poreznih prijevara.\nU sistemu PDV-a u BiH je ukupno 2.134 registrirana porezna obveznika iz djelatnosti pripreme i usluživanja hrane i pića, što čini 4,64 posto od ukupnog broja registriranih poreznih obveznika koji su podnosili PDV prijave u 2018. godini. Najveći broj obveznika pripada segmentu između 100.000 i 500.000 KM prijavljenog prometa u PDV prijavi, a zatim obveznici koji imaju promet između 50.000 i 100.000 KM, dok obveznici s prometom ispod 50.000 KM, čine oko 30 posto ukupnog broja obveznika registriranih za predmetnu djelatnost\n. Prema podacima o prijavljenom prometu putem fiskalnih kasa u Republici Srpskoj i Federaciji BIH za 2018. godinu, koji su shodno Memorandumu o institucionalnoj suradnji, razmjeni i ustupanju podataka o poreznoj obveznicima, dostupni putem web aplikacija poreznih uprava, identificirano je 8.525 obveznika iz djelatnosti pripreme i usluživanja hrane i pića. Od tog broja 6.819 lica nije registrirano u Jedinstvenom registru obveznika neizravnih poreza, ili približno 80 posto obveznika nije u sistemu PDV-a.


Uvek je bila spremna da ulaže u svoju karijeru, bez da pita koliko košta\nPevači su vrlo često spremni da basnoslovno plate stvari koje će im pomoći i dobro doći zarad uspeha u karijeri. U tome ponekad idu i do ekstrema ulažući previše novca.\nPored skupih komada odeće, viskobudžetnih spotova i ulaganja u izgled, pevači najviše ulažu u svoje pesme. Međutim, hit nije lako “ubosti”, pa mnogi estradnjaci smatraju da je ulaganje velikog novca u pesme prava lutrija.\nNaime, baš na toj “lutriji” premiju je dobila Ana Nikolić, kada je od Kikija Lesendrića kupila pesmu “Romale, romali” kojom je 2006. godine nastupala na Beoviziji. Ana je za ovu pesmu iskeširala čak 30.000 evra, međutim, zbog nepravilnosti na takmičenju ona nije predstavljala Srbiju na Eurosongu.\nNeosoporno je da je Ana ovom pesmom napravila veliki “bum” i obeležila svoju dotadašnju karijeru. Estradom kruže glasine da je samo na konto nje Ana zaradila čak 300.000 evra, pa mnogi smatraju da je i nije skupo platila.\nAna Nikolić spremna da se obračuna sa hejterima: Testiraću se na narkotike!\nJoš uvek uzimam telefon da joj pošaljem poruku: Ana Nikolić ne prihvata smrt Marine Tucaković\nAna Nikolić zadržala Rastino prezime! Pevačica o osvetama bivšima: Ja ostavljam potpise i ruinirana kola\nSve smo videli! Stoja napravila velike promene u izgledu, a sad peva Senidine pesme (VIDEO)\nAna Nikolić pevačica hit romale romali zarada Estrada 24sedam Portal\nMuškarci bolje da mi ne prilaze: Ana Nikolić o novom dečku, pomenula i Rastu\nLuksuzni dom od 650.000 evra: Ovde živi Tina Ivanović sa mužem, na renoviranje potrošila pravo bogatstvo


Muslimani osjećaju odbačenost od Evrope - Klix.ba\nMagazin Time Muslimani osjećaju odbačenost od Evrope\nMuslimani osjećaju odbačenost od Evrope\n17.12.2009. u 08:00\nČini se da je posljednji švicarski referendum koji je zabranio izgradnju munara potvrda trenda da Evropljani postaju sve glasniji u pokušajima da "zaštite" svoju kulturu od islama. Posljednje istraživanje koje je proveo Open Society Institute (OSI), Georga Sorosa, objašnjava kompleksne odnose između muslimana i Evrope i otkriva da su sumnje zajedničke.\nMuslimani vjeruju da bivaju isključeni iz evropskog društva, piše magazin Time.\nOko 20 miliona muslimana živi širom Evrope i u nekim gradovima, poput Marseja i Roterdama već čine petinu stanovništva, u Malmeu 20 posto, 15 u Briselu, 10 u Londonu, Parizu i Kopenhagenu.\nIzvještaji pokazuju da njih oko 55 posto smatra da je religijska diskriminacija porasla u proteklih pet godina. Nezaposlenost kod muslimana je tri puta veća nego kod ostalih religija, mnogo muslimana, posebno roditelja izjavilo je da nisu mogli živjeti u miješanim naseljima.\nIstraživanje koje je provela Agencija za osnovna prava među 23.000 muslimana, pokazalo je da se muslimani suočavaju sa diskriminacijom dok traže posao, kupuju nešto ili posjećuju doktora, što je okarakterisano kao šokirajuće, rasističko, antiimigrantsko, islamofobično.\n"Još uvijek smo u fazi kada postoji povećan stepen sumnje prema muslimanima. Na aerodromima, često me tretiraju drugačije nego moje kolege, iako imam britanski pasoš", rekao je Sajjad Karim, muslimanski član Evropskog parlamenta iz Britanije.\nIzvještaji OSI-a pokazuju da politička klima u Evropi odbacuje muslimane, čineći da se osjećaju nepoželjnima. Nekoliko evropskih zemalja steže svoje imigracijske zakone, pooštrava testove za državljanstva i uvodi striktne zakone za nošenje marama i burki.\nIzvještaj OSI-a pokazuje da se većina muslimana jako identifikuje sa gradom i zemljom u kojoj žive. U Antverpenu, preko 90 posto ispitanika je izrazilo jaku lokalnu pripadnost.\nStudija pokazuje da muslimani imaju iste poglede kao i ostatak Evrope. Kao i njihove komšije, oni brinu o svemu, od edukacije i kućanstva do čistoće i sigurnijih ulica. I isto tako žele ista prava i prilike.\n"Zajednice, bez obzira na religiju, imaju iste brige. Ono u čemu se razlikuju je način na koji se tretiraju i na koji ih drugi tretiraju", rekao je Nazia Hussein.\nprije 20h 32m 187\nprije 22h 20m 126\nGovor mržnje 794\nprije 9h 33m 665\nTužilaštvo BiH 192\nprije 20h 50m 111\nO spornom snimku 98\nprije 2h 1m 72


Udruženje „Žena i porodica“ Gradiška obilježilo 25 godina rada | Radio Gradiška 98,8 MHz\nUdruženje „Žena i porodica“ Gradiška obilježilo 25 godina rada\nUdruženje „Žena i porodica“ Gradiška obilježilo je juče 25 godina rada, Svečanom akademijom i dokumentarnom izložbom u gradiškom Kulturnom centru.\nNa izložbi su predstvljeni brojni dokumenti i fotografije o radu ovog udruženje, a u programu Svečane akademije, između ostalih, učestvovali su glumci Nardonog pozorišta republike Srpske Radenka Ševa i Dragoslav Medojević.\nPredsjednica Udruženja „Žena i porodica“ Desanka Rađević navela je da je grupa žena, koja je prikupljala humanitarnu pomoć i posjećivala borce Vojske Republike Srpske od početka Odbrambeno-otadžninskog rata, zvanično osnovala ovo udruženje u oktobru 1994. godine.\n„Tada nas je posjetila Rada Ristić koja je osnovala Udruženje žena u Banjaluci i zamolila me da osnujemo udruženje u Gradišci“, dodala je Rađevićeva.\nOna je rekla da se Udruženje „Žena i porodica“ u početku bavilo humanitarnim radom, a kasnije i realizovalo razne projekte vezane za položaj žena u društvu i ravnopravnost polova.\nRađevićeva je dodala da je na osnovu njihovog projekta izmjenjen Izborni zakon BiH, kojim je precizirano da na kandidatskim listama mora da bude 40 odsto manje zastupljenog pola, odnosno žena, te da je to pravilo prvi put primjenjeno na Izborima za članove Savjeta mjesnih zajednica koji su uslijedili nakon Lokalnih izbora 2012. godine.\nOna je istakla da su prve godine rada ovog udruženja sada istorija, te da je zbog mlađih generacija i organizovana dokumentarna izložba.\nRađevićeva je dodala da su uspostavili brojne veze i prijateljstva sa članicama udruženja iz Republike Srpske, BiH, Srbije, Crne Gore i Hrvatske.\nOna je navela da Udruženje uz podršku Gradske uprave Gradiška trenutno realizuje projekat „Nasilje u porodici“, u okviru kojeg su od 1. jula održane radionice u sedam mjesnih zajednica, te da će 15. oktobra,na Međunarodni dan žena na selu za žene koje su učestvovale u radionicama biti organizovana posjeta Policijskoj upravi Gradiška i Centru za socijalni rad.\nPredsjeednica Udruženja „Ženska alternativa“ iz Sombora Jadranka Radojčić, koja je prisustvovala obilježavanju jubileja Udruženja „Žena i porodica“, rekla je da već pet godina imaju dobru saradnju sa članicama udruženja iz Gradiške, te da imaju iste ciljeve, motive i osjećaj za ljude i posao kojim se bave.\n„Članice naših udruženja su veoma bliske bez obzira na udaljenost i koristimo svaku priliku da budemo zajedno i osmislimo i realizujemo zajedničke projekte“, naglasila je Radojčićeva.\nSlavka Vasiljević iz Gradiške navela je da je članica Udruženja „Žena i porodica“ 15 godina i da je rad u ovom udruženju oplemenjuje i daje bolji osjećaj pripadnosti sredini u kojoj živi.\nUdruženje „Žena i porodica“ sutra će organizovati okrugli sto na temu rada nevladinih organizacija i položaja žena u porodici i društvu.\nOkrugli sto biće održan od 9.30 časova u restoranu „Tina“ u Gradišci, gdje će 27. oktobra biti obilježena i slava ovog udruženja – Sveta Petka.\nUdruženje „Žene i porodica“ Gradiška ima oko 120 čalnica.\nVrijeme sutra promjenljivo do potp...\nBrojna dešavanja obilježiće „Nedje...


Pomoć KSB klubovima sa područja pogođenih poplavama\nU nedelju 29.06.2014. godine, pre dodela nagrada najboljim učesnicima na kampu Kalemegdan 2014, Košarkaški savez Beograda je klubovima sa područja pogođenih poplavama podelio sportsku opremu (patike i papuče) koju je dobio od Adidas Eurokampa iz Treviza (Italija).\nPredstavnicima klubova sportsku opremu su uručili članovi Predsedništva KSB Pujaz Nenad, Janković Novko i Tošković Zoran.\nSnimanje filma i serije Bićemo prvaci sveta\nOvom prilikom želimo da Vam se zahvalimo na pomoći i podršci koju ste svojom donacijom pružili našim sunarodnicima pogođenim poplavama. Takođe nam je želja da Vas obavestimo da smo zajedno sa Vama, Vašom sportskom organizacijom, sportistima, sportskim radnicima i drugim sportskim organizacijama u Olimpijskoj kući za samo dva dana donacijama prikupili pomoć u vrednosti preko 22.000.000 dinara.\nPonosimo se činjenicom da ste se odazvali našem pozivu čime je sport Srbije još jednom dokazao svoju plemenitost i humanost onda kada je to bilo najpotrebnije.\nSmatramo da je, radi transparentnosti, naša obaveza da Vas informišemo da je pomoć koja je kroz OKS upućena ugroženom stanovništvu, u saradnji sa Crvenim krstom Srbije upućena u Prihvatni centar: Crveni krst Barajevo (2 kamiona), Aerodrom „Batajnica“ – za helikoptersku pomoć Obrenovcu (1 kamion), Crveni krst Mali Zvornik (3 dostavna vozila), Prihvatni centar: Crveni krst Batajnica (5 kamiona).\nJoš jednom vam se najsrdačnije zahvaljujemo na saradnji i pomoći.\nKoordinator za praćenje i kontrolu programa granskih sportskih saveza\nApel za pomoć - uputstvo\nU prilogu je uputstvo za pomoć ugroženima od poplava.\nHALA SPORTOVA GORNJI MILANOVAC NA RASPOLAGANJU KLUBOVIMA IZ BEOGRADA - BESPLATNO\nRukovodstvo sportske hale u Gornjem Milanovcu obavestilo je Košarkaški savez Srbije i Beograda da su doneli odluku da USTUPE BEOGRADSKIM KLUBOVIMA SVOJU HALU NA KORIŠĆENJE BEZ IKAKVE FINANSIJSKE NADOKNADE, KAKO ZA ODIGRAVANJE UTAKMICA TAKO I ZA ODRŽAVANJE ODREĐENIH TRENINGA ZA POTREBE UTAKMICA.\nBeogradski košarkaški klubovi koji imaju problema sa sportskim halama zbog smeštaja raseljenih mogu se javiti i dogovoriti korišćenje hale:\nVITOMIR JASNIĆ 0600774420\nDRAŠKO JASNIĆ 0600774424\nOvim putem u ime Košarkaškog saveza Srbije, Košarkaškog saveza Beograda i svih beogradskih košarkaških klubova VELIKA ZAHVALNOST RUKOVODSTVU SPORTSKE HALE GORNJI MILANOVAC NA NESEBIČNOM ODNOSU I PRUŽANJU MOGUĆNOSTI POMOĆI.\nKošarkaški savez Beograda će u okviru apela Olimpijskog Komiteta spremiti i poslati pakete sa robom i namirnicama neophodnim za ugrožene u ovoj vanrednoj situaciji koja se dešava u našoj zemlji. Apelujemo još jednom i mi kao košarkaški savez na sve klubove i sportske radnike da se priključe ovoj akciji u skladu sa svojim mogućnostima.\nAkcija prikupljanja pomoći stanovništvu ugroženom poplavama\nKao svedoci najveće vremenske nepogode koja je pogodila našu zemlju osećamo ljudsku i moralnu potrebu i obavezu da pomognemo onima kojima je pomoć u ovom trenutku najpotrebnija. Iz tog razloga, pozivamo vašu sportsku organizaciju da nam se pridruži u akciji prikupljanja pomoći za stanovništvo poplavama ugroženih područja u Srbiji.\nU nastavku je spisak robe koja je neophodna za kolektivne smeštaje gde je najviše evakuisanih ljudi i dece - flaširana pijaća voda, kišne kabanice, gumene čizme, artikli higijene (sapun, toaletni papir, pasta za sube, četkice za zube, papirni ubrusi, higijenski ulošci, asepsol, pelene za decu), tople čarape, veš, kao i konzervirana hrana i gotova jela u konzervama. Takođe, dobro bi došla garderoba, ćebad, obuća.. Prikupljanje pomoći će biti organizovano u Olimpijskoj kući (Generala Vasića 5, Beograd) u ponedeljak i utorak (19. i 20. maja) u periodu od 8.30-16.30 časova.\nNaglašavamo da je svaka pomoć, ma koliko malom se činila, velika za one kojima je namenjena. Sva prikupljena pomoć će u saradnji sa Crvenim krstom Srbije biti usmerena u ugrožena područja.\nIdeja je da sportske organizacije Srbije sa svojim zaposlenima, svojim primerom podstaknu na akciju i ostale građane koji mogu i žele da pomognu onima kojima je pomoć sada neophodna, i da svi zajedno ublažimo tragediju koja je pogodila naše sunarodnike. U tom cilju, ova akcija će biti adekvatno medijski ispraćena.\nO tačnom datumu i vremenu daljih aktivnosti ćemo vas informisati prilikom preuzimanja pomoći.\nZa sve dodatne informacije možete kontaktirati Jelenu Janković-Lasković (jelena.jankovic.laskovic@oks.org.rs ili na telefon 062/886 3317)\nVAŽNO OBAVEŠTENJE - ODLAGANJE SVIH TAKMIČENJA\nShodno odluci Ministarstva omladine i sporta zbog uvedenog vanrednog stanja u Srbiji sva takmičenja se prekidaju i odlažu do daljnjeg, odnosno do novih uputstava Ministarstva.\nZvanični dopisi Ministarstva sporta i omladine i KSS se nalaze u prilogu.\nOdlaganje svih takmičenja - Dopis\nU ime tima koji organizuje kasting za film „BIĆEMO PRVACI SVETA“ izvinjavamo se za otkazivanje kastinga koji je trebalo da se održi u nedelju 18.05.2014. zbog vandrene situacije u državi. Povodom novog kastinga ćete biti blagovremeno obavešteni u najskorijem mogućem roku.\nKontak za informacije – 063/1802094 – Pavle Jakičić - organizator\nKošarkaški savez Beograda na čelu sa predsednikom Dejanom Dimitrijevićem ovim putem čestita ŽKK Radivoj Korać na tituli prvaka Srbije I na velikom uspehu ove godine osvajanjem sve tri titule.


Maj 11, 2015 12:05\nMinistar za kulturu i informisanje Ivan Tasovac je istakao da nije došlo do ugrožavanja filmske građe, kao ni u slučaju Centar filma, Dunav filma i Union filma, koji su vlasničku strukturu promenili u ranijem periodu.\nTasovac je istakao da je dostupan čitav filmski fond i da publika te filmove može nesmetano da gleda, te da je Ministarstvo zabrinulo to što Jugoslovenska kinoteka nije obavila sve što je bilo u njenoj dužnosti.\nKinoteka je poslednji put osamdesetih godina proglasila za kulturno dobro od izuzetnog značaja, naveo je ministar i dodao da je nadzorom u toj ustanovi utvrdjeno da nema centralnog registra, ali da se filmovi čuvaju u jako dobrim uslovima.\nMinistar Tasovac je najavio nadzor i u drugim ustanovama koje se bave zaštitom kulturnih dobara.\nDirektor Agencije za privatizaciju Ljubomir Šubara je ponovio da se Agencija apsolutno pridržavala zakona, ukazavši da nije reč o privatizaciji već o kupovini pravnog lica iz stečaja, koji je otpočeo 2011. godine.\nPredmet prodaje su samo producentska prava, a ne nacionalno blago i sa ekonomske tačke gledišta, napravljen je fenomenalan posao za Srbiju, smatra Šubara i dodaje da posao još nije završen i da se očekuje uplata preostalog iznosa.\nOn je precizirao da je uplaćen depozit od 392 miliona dinara, a da je Avala film prodat za 980 miliona dinara. Predmet prodaje bila su producentska prava i pravo korišćenja, a ne svojina.\nDivim se ljudima koji su spremni da plate ovoliki iznos za 208 kinematografskih komercijalnih filmova, naveo je Šubara, objasnivši da će oko 340 miliona dinara otići u budžet Srbije, dok će preostalim sredstvima biti namireni povernici.\nDirektor Jugoslovenske kinoteke Radoslav Zelenović izrazio nadu da još uvek nije kasno da se postigne dogovor sa kupcima Avala filma da se filmovi izuzmu iz prodaje kako ne bi došli u sitaciju da plaćamo čuvanje i održavanje, a oni ubiraju prihode.\nZelenović je upozorio da se može desiti da novi vlasnici zabrane prikazivanje pojedinih filmova, ali i da odrede cenu za prikazivanje filmova u Muzeju Jugoslovenske kinoteke.\nOn je nezadovoljan i time kako je Kinoteka predstavljena u ovom postupku u javnosti, ukazavši da je zbog komunikacije saopštenjima preko medija ostala mrlja u saradnji sa Ministarstvom kulture.\nPosle 23 godine i 15-ak ministarstava i vlada nismo zaslužili da se sa nama tako komunicira, dodao je Zelenović.\nOn je istakao da se igrani film ne štiti kao posebno kulturno dobro i da nikada u istoriji Kinoteke film nije štićen kao posebno kulturno dobro, već se kao izuzetno kulturno dobro štiti arhivska građa.\nDo sada smo zaštitili 165 filmova kao izuzetno kulturno dobro i predložićemo da se zaštiti još oko 300, ali to su dokumentarni filmovi, naveo je Zelenović, koji je pre četiri godine predlagao da se filmski fond nacionalizuje što su uradile sve zemlje u okruženju.\nAvala film prodat je krajem aprila firmi â€œFilmski putâ€ iz Beograda za 980 miliona dinara. Problem je prepoznat i u stalnom smo kontakrtu sa Ministarstvom državne uprave i lokalne samouprave, naveo je Tasovac i dodao da je u toku izrada nacrta novog zakona o određivanju maksimalnog broja zaposlenih u javnom sektoru.\nIntenzivno se razgovara o čitavom sistemu kulture i mislim da će se kada dodje do javne rasprave videti šta je urađeno po tom pitanju, rekao je ministar, ali nije precizirao kakve izmene ovaj zakon donosi.\nKako je rečeno na sednici Odbora za kulturu, plan je da taj zakon bude usvojen prvoj polovini ove godine, ali će moći da bude u punoj primeni tek od sledeće budžetske godine.\nPredsednik Udruženja dramskih umetnika Vojislav Brajović je istakao da se ograničavanjem zapošljavanja ograničava rad ustanova kulture.\nUpravnik Srpskog narodnog pozorišta je Aleksandar Milosavljević je kao primer naveo da ne može da isplati honorare mladim umetnicima koji drže baletski program pozoriša i to iz sopstvenih sredstava ove ustanove.\nSa druge strane, požalio se, ne može ni da otpusti baletske igrače koji su u tom pozorištu već godinama.


U solarni brod koji studenti žele da naprave potrebno je uložiti 50.000 evra i to bez dodatnih troškova putovanja i osiguranja koje je neophodno platiti kako bi brod isplovio i mogao da se takmiči u akvatoriju marine u Monaku, gde je planirano sledeće takmičenje. Umesto da tim predstavi projekat, na takmičenje u Monako putuju samo dva studenta da bi ostvarili kontakte. Međutim, tim mašinaca ne napušta nada da će bar sledeće godine moći da se takmiče na "Solar and Energy Boat Challenge" u Monaku.\n- Da bismo bili kompetitivni za ovaj projekat, neophodne su finansije. Tu su velike stavke materijali od kojih se pravi brod. Solarni brod uglavnom je sačinjen od karbonskih vlakana, koja su veoma skupa. Planirana dužina broda je sedam metara i njegov trup bi bio optimizovan za upotrebu hidrokrila, čija je osnovna funkcija da smanjuje otpor pri velikim brzinama. Na proširenoj palubi zamišljeno je da stoje solarni paneli za napajanje pogona, a snaga motora bila bi oko šest kilovata. To je brod kojim bi upravljao čovek i imao bi 11 kvadrata solarnih panela iz kojih se obezbeđuje električna energija za pogon - kaže Nemanja Šurbatović, član tima "Confluence Belgrade" sa Mašinskog fakulteta. Studentskom timu i njihovom profesoru Milanu Kalajdžiću zato, iako su uspeli da osmisle vredan projekat, predstoji borba da obezbede novac.\nBrod bi imao 11 kvadrata solarnih panela i snagu motora od šest kilovata\n- Državna ulaganja su bukvalno nula, ali finansiranje projekata i sam budžet nisu presudni da bi se postigli odlični rezultati. Sredstva koja mi tražimo i koja su nam neophodna bukvalno su minimalna i njih uglavnom dobijamo zahvaljujući donatorima i sponzorima kroz lične kontakte - kaže za "Blic" profesor Kalajdžić.\n- Znanje smo pokazali prošle godine, kada smo osvojili prvo mesto na hidrokontest takmičenju u Sen Tropeu. Tada smo se takmičili sa modelom broda na daljinsko upravljanje. Za to smo jedva sakupili oko 10.000 evra, dok su, recimo, naše kolege iz Švajcarske za taj projekat dobili 100.000 evra. Prethodnih godina smo osvojili treće, pa drugo mesto - ističe Šurbatović.\n- S obzirom na ovogodišnje iskustvo, ne znam šta bih rekao. U svakom slučaju ćemo se truditi. Jedno je sigurno, znanja ne manjka, možda smo čak i bolji od kolega iz inostranstva koji za ovakve projekte imaju na raspolaganju značajno veće budžete. Sredstva koja su nama potrebna su minimalna, to je ulaznica na takva takmičenja. Verujem da bismo imali zapažen rezultat, možda bismo pobedili ako bismo uspeli da odemo. U tom slučaju, to ne bi bila pobeda našeg tima ili Mašinskog fakulteta, već pobeda za celu Srbiju - kaže profesor.\nČlanovi "Confluence Belgrade" tima su Nemanja Šurbatović, Božidar Dulić, Igor Đorđević, Marko Veg, Tijana Ristić, Petar Karadžić, Luka Gradinac, Luka Mijatović, Nikola Trajković, Filip Lakić i Miroslav Kosanić. Oni trenutno rade i na izradi nove serije brodova "Sava" i "Dunav" za "Hydrocontest 2019", međunarodno takmičenje studenata brodogradnje na kojem su prošle godine osvojili prvo mesto u jednoj od kategorija.


Vesti online / Vesti / Svet / Pukla Gadafijeva brana - "Svet će videti kad me ne bude bilo"\nFrancuski predsednik Emanuel Makron je rekao da je "evropska saradnja pobedila" i ocenio da je "iskazana solidarnost sa zemljama prvog ulaska".\n- To je samo privremeni flaster - saglasili su se politikolog Aleksandar Pavić i Slobodan Janković sa Instituta za međunarodnu politiku i privredu u emisiji "Svet sa Sputnjikom".\nOni su objasnili da postoji ideološki sukob između globalista, ljudi koji ne veruju u granice, i nadolazećih snaga koje su nacionalno opredeljene, koje predstavljaju izraz revolta birača protiv tih briselskih elita, kojima je dosta ekonomske stagnacije, monopolizacije, ali i nekontrolisanog priliva migranata i porasta kriminala koji ide sa tim.\n- Nije u pitanju samo migrantska kriza, već i preformatiranje svesti evropskog čoveka. Jedni predlažu da se uloži veliki novac u Afriku, odakle sada dolazi najveći broj migranata. Mnoge zemlje na Mediteranu iskoristile su ovu krizu da isprazne svoje zatvore i da zatvorenike pošalju u Evropu - dodaje Janković.\n* Evropa u paničnom strahu\n* "Nemamo rešenje za migrante, ali..."\nAleksandar Pavić ima druga saznanja - Brisel zapravo plaća reket bandama u Libiji koje kontrolišu protok migranata.\n- Plaćaju im, između ostalog, da ne bi trgovali ljudima, da ih ne bi slali dalje brodovima za Evropu. Gadafi je govorio da je on brana nekontrolisanoj migraciji i da će svet videti kad njega ne bude bilo, a njega su srušile Amerika i ta ista Francuska koja sada drži lekcije Italiji. Sada je ta brana pukla - kaže Pavić.\n- To je u redu, ali šta se to nas tiče, kao i drugih država koje nemaju kolonijalnu prošlost. Onda bi svi trebalo da nagrnu u Veliku Britaniju, ali nikad ih neće pustiti - konstatuje Pavić i ocenjuje: "Bregzit je delimično posledica pitanja migracija. To možda postaje najvažnije pitanje našeg doba u ovom delu sveta".\n- Najveći uspeh tih globalističkih elita jeste da ubede svet preko medija, koje oni većinom kontrolišu, da je ono što oni žele teorija zavere - kaže Pavić i dodaje da nadnacionalne elite žele ljude bez korena.\n"Njima odgovaraju mulitinacionalne, multi-kulti sredine koje stvaraju sa migrantima, zato što u toj liberalnoj demokratiji koju veličaju, gde je rascepkano biračko telo, niko ne može da vlada. Na kraju, vladaju tehnokrate ili birokrate".\n- Predstavnici nove Vlada Italije govorili su o vezama takozvanih humanitarnih NVO koje imaju čamce koji preuzimaju migrante na moru, pa ih prebacuju u Italiju. Oni su povezani sa krijumčarenjem ljudi i svaka od njih je povezana sa Sorošem - kaže Pavić.\nSlobodan Janković kaže da sada svi kukaju o migrantskoj krizi, a zaboravljaju da su zapadni političari imenovali Rusiju kao najveću opasnost.\nNedavno je novi ministar unutrašnjih poslova Italije Salvini rekao u NATO-u: "Nije naš glavni neprijatelj na istoku, već na jugu".\nTo je, prema Jankovićevom mišljenju prava stvar, ali nadnacionalne elite koje su se ustoličile u zapadnim prestonicama sprečavaju prihvatanje razumne inicijative o kolektivnoj nedeljivoj bezbednosti koja je lansirana iz Moskve još 2009. godine.\n"Bankarska međunarodna elita su globalisti, ljudi koji vole da imaju nelegalne migrante kao baštovane i bejbisitere i da im plaćaju malo. Znamo na šta liči kada Zapad ulaže, na kraju su opet oni bogatiji.“\nJanković to objašnjava licemerjem. Kaže da imaju potpuno drugačiju viziju sveta i da gledaju i ljude i teritorije kao potrošnu robu.\n- Njih ne zanima da li je to licemerno, moral su odavno zaboravili. Imaju pritisak i gledaju da smanje unutrašnje nezadovoljstvo onih koji sutra mogu da izaberu drugačiju vladu, dok se ne uvede demokratija bez izbora - smatra Janković.\n- Ako bi to rekli, izgubili bi polugu za ucenu, za pritisak. Vidite da naš ulazak u EU prosto nije tema. Francuska blokira i Makedoniju, BiH i Albaniju. Pre dva meseca na NATO skupu u Bugarskoj pričalo se o politici EU i NATO-a u Istočnoj i Jugoistočnoj Evropi i na Kavkazu i niko nije spominjao Srbiju - ocenjuje Pavić.\nSVET "Turska spremna na ulazak u EU"\nSVET Strah od nove migrantske "džungle" u srcu Evrope


Vesti online / Ljubav i veze / Ljubavni odnosi / Nije Dan zaljubljenih: Najpopularniji dan za prosidbu je...\nNije Dan zaljubljenih: Najpopularniji dan za prosidbu je...\nNe, Dan zaljubljenih nije omiljeni dan za prosidbu već je to Badnje veče. Naime, rezultati istraživanja koje je sprovela britanska kompanija Chillisauce, koja se bavi organizovanjem venčanja, pokazali su da je na prvom mestu najpopularnijih dana u godini za prosidbu dan uoči Božića.\nDobro pazite kada ćete zaprositi devojku: Badnji dan je idealno vreme\nPrema pisanju britanske štampe, 31 odsto od oko 10.000 anketiranih reklo je da je Badnje veče najidealniji trenutak da se klekne pred izabranicom svog srca.\nNa drugom mestu je dan Svetog Valentina, odnosno Dan zaljubljenih (22 odsto), a na trećem Novogodišnja noć (18 odsto).\nSendi Moreta, direktorka agencije Chillisauce, navela je da je Badnje veče idealno za prosidbu jer je "to je romantično doba godine, sa snežnim pahuljicama, svetlećim i drugim dekoracijama, ali i porodični praznik".\n- To je trenutak u godini koji se dovodi u vezu sa porodicom i porodičnim ritualima. Porodica je na okupu, a sa prosidbom se simbolički započinje jedna nova porodica - objasnila je sociolog Elen Lamont.\n* Preljubnici, možda će vam biti mirnija savest kada ovo pročitate\n* Muškarci, obratite pažnju: Ovo su sitnice na koje "padaju" sve devojke\n* Svaka žena može da zavede muškarca iz snova! Evo i kako\n"Spusti kriterijume" je najgori ljubavni...\nNe volite svoje butine? E, pa on voli sve...\nLJUBAVNI ODNOSI Za ovim stvarima muškarci "lude", iako to neće da priznaju\nLJUBAVNI ODNOSI Evo zbog čega ste još uvek singl\nLJUBAVNI ODNOSI Obrati pažnju: Ovako ona pokazuje da joj se sviđaš\nLJUBAVNI ODNOSI Muškarci, obratite pažnju: Ovo su sitnice na koje "padaju" sve devojke\nUz malo više strpljenja danas možete izbeći sukob sa partnerom. Glasno i jasno saopštite šta želite, ali ne očekujte da će vaši stavovi naići na odobravanje.


Kretanje cena višnje - AGROPRESS - Udruženje novinara za poljoprivredu\nIlustracija:Drastično pala otkupna cena višnje Dragana Petrovic\nKretanje cena višnje Истакнут\nАутор Goran Djakovic jul 04, 2018\nПрочитано 2362 пута\n"Doživeli smo debakl i katastrofu", kaže agronom Hranislav Stojanović.\n"Cena berbe je od 15 do 20 dinara. I gde se tu nađemo mi? To se ne isplati, nema ekonomskog opravdanja. Mnogi proizvođači beru višnju samo zato što sledeće godine neće imati rod", dodaje Stojanović.\n"Mi volimo to, volimo ovaj posao. I kod roditelja sam isto brala, i ovde sam nastavila i moja deca su sada uključena", kaže Brankica Stojanović.\n"Ne mrda ništa to. Ministri se menjaju, državnici, predsednici samo obećavaju i na tome se završava", rekao je Hranislav Stojanović.\n"To bi se reklo da je parada pijanstva i kiča. Tu se neki koncert održi, nikad niko nije došao od prerađivača i izvoznika, retko se neko prevari", kaže voćar i savetnik za poljoprivredu Hranislav Stojanović.\nПоследњи пут измењено subota, 07 jul 2018 08:55\nSok od višnje melem za nesanicu\tDobra vest za srpske proizvođače krušaka


Posljedice poplava u Doboju, arhivska fotografija\nNa području grada Doboja i opština Doboj Jug, Maglaj, Šamac i Domaljevac – Šamac u okviru projekta Cesta uloženo je 4,7 miliona eura. Više od dvije trećine tog novca osigurao je USAID, kaže direktor američkog CRS-a u BiH Marc D'Silva.\n„Od ovih projekata direktnu korist u ovih pet općina ima skoro 100.000 ljudi i 1.700 malih i srednjih preduzeća“, veli D'Silva.\n„Nisu sanirane ove institucije koje su, da tako kažem, sa republičkog nivoa - Sud, Tužilaštvo, zatvor, nije MUP, nije Pošta, Dom penzionera. Imamo dosta ulica koje treba da obnovimo i ove godine krećemo sa realizacijom“ - kaže Petrović.\nFotogalerija iz arhive: Posljedice poplava u Doboju\nDoboj godinu dana nakon poplava\nPreostali poslovi na području ovih pet lokalnih zajednica upućuju na samo jedan zaključak - obnova nakon katastrofalnih poplava bila bi još sporija da višemilionsku pomoć nisu osigurali donatori iz Sjedinjenih Američkih Država i Evropske unije.


Savić: Država ne treba dodatno da pomaže privredu – Bankar.rs\nHome/INTERVJUI/Savić: Država ne treba dodatno da pomaže privredu\nDržava ne treba dodatno da pomaže ni najugroženiji deo privrede novim paketom pomoći da bi ublažila posledice pandemije virusa COVID-19 jer nema zlatni ćup, već bi taj novac morala nekome da uzme, da bi dala drugome, rekao je danas profesor Ekonomskog fakulteta u Beogradu Ljubodrag Savić.\n„Nema smisla uzeti novac od jednih, da bi se dao drugima“, rekao je Savić za Betu.\n„Srbija ne spada u red bogatih zemalja kao što je, na primer Nemačka, već se može i mora upoređivati sa zemljama iz neposrednog okruženja, a dala je pomoć privredi mogo veću nego te države“, rekao je Savić.\nDržava bi za novu pomoć privatnom sektoru, prema njegovim rečima morala dodatno da se zaduži, pa bi učešće javnog duga vrlo brzo prešlo 60 odsto bruto domaćeg proizvoda (BDP), a to je „ozbiljno“ zaduženje.\n„Od dve milijarde evra za koliko je obezbeđena garancija države privreda je uzela ili aplicirala za kredite u iznosu od jedne milijarde evra, što je ozbiljan signal da i vlasnici preduzeća procenjuju da slamanje epidemije neće biti brzo i da će oporavak biznisa potrajati možda više godina, zbog čega oni neće moći uredno da servisiraju svoje dugove“, rekao je Savić.\nOn je rekao da su najglasniji u zahtevu za pomoć oni koji rade u „sivoj“ zoni privrede i uglavnom ne plaćaju poreze i doprinose radnicima, ne retko kasne sa platama, koje najčešće nisu veće od minimalne zarade.\n„Stanje u srpskoj privredi nije dobro. Njena konsolidacija u dobroj meri zavisi od oporavka naših najvećih spoljno-trgovinskih partnera Nemačke i Italije, kao i stranih investitora, među kojima su najbrojniji iz Nemačke, a prognoze Međunarodnog monetarnog fonda, (MMF) o oporavku tih zemalja u narednoj godini su veoma, veoma loše“, rekao je Savić.\nNa pitanje da li država dodatno treba da pomogne sektoru turizma, kao što to radi Hrvatska, Savić je rekao da je njegov udeo u BDP-u Srbije nekoliko procenata i da se ne može porediti sa Hrvatskom gde turizam čini skoro 25 odsto BDP-a i „gde bez efikasnog funkcionisanja te grane nema ozbiljnog razvoja“.\n„Država je u periodu od 2014. do 2017. godine na razne vrste dotacija (garancije, subvencije, pomoći…) privredi i građanima davala u proseku godišnje oko 800 miliona evra, odnosno 2,4 milijarde evra za te tri godine“, rekao je Savić.\n„Ta pomoć, iako nije prevelika, bode oči, a ne vide se druge mnogo veće dotacije“, rekao je Savić.\n„Država ne treba da se obazire mnogo na pojačani ‘pritisak’ i ucene poslodavaca, da će ukoliko ne dobiju pomoć, masovno otpustiti zaposlene“, rekao je Savić.\nDodao je da će „neki od njih to uraditi čak i ako dobiju sredstva, jer nema te pomoći države koja može održati preduzeće u životu, ukoliko ono nema ‘zdrav’ biznis“.\nljubodrag savic Pomoc drzave pomoc privredi


Zlatibor – Trajal 2:0(0:0) – KRUŠEVAC.LINK\nOvde si trenutno: Home / SPORT / Zlatibor – Trajal 2:0(0:0)\nZlatibor – Trajal 2:0(0:0)\nPred oko 150 gledalaca u 19. kolu Prve lige Srbije fudbaleri Zlatibora u Čajetini pobedili kruševački Trajal rezultatom 2:0.\nOdolevali su “gumari” u prvom delu meča na ovom teškom gostovanju sve do 64. minuta utakmice kada je mrežu gostujuće ekipe zatresao Goran Potkozarac. Za konačnih 2:0 pobrinuo se Aleksandar Tasić u 74. minutu meča.\nPosle odigranog 19. kola Prve lige Srbije fudbaleri Trajala zauzimaju devetu poziciju sa osvojena 24 boda.\nSledeću utakmicu u okviru 20. koloa Prve lige Srbije “gumari” igraju 01.12.2018.godine u Kruševcu kada im gostuje trečeplasirana ekipa Javor-Matis iz Ivanjice.\n1 Inđija 19 39\n2 Zlatibor 19 38\n3 Javor-Matis 18 37\n4 TSC 18 34\n5 Sinđelić 19 34\n6 Metalac 19 31\n7 Bežanija 19 29\n8 Radnički 1923 18 27\n9 Trayal 19 24\n10 OFK Bečej 1918 19 23\n11 OFK Žarkovo 19 23\n12 Borac 19 21\n13 Teleoptik 19 21\n14 Budućnost D. 19 15\n15 Sloboda 19 10\n16 Novi Pazar 18 7\nTag Čajetina Trajal Zlatibor\nPovećana spoljnotrgovinska razmena Rasinskog okruga za 16,5%\nNAPREDAK – VOJVODINA 2:0(1:0)